cyanic-selkie/wikianc huggingface dataset:
ലൈഫ് ഈസ് ബ്യൂട്ടിഫുൾ (ഇറ്റാലിയൻ ചലച്ചിത്രം)
1997 -ൽ പുറത്തിറങ്ങിയ ഒരു ഇറ്റാലിയൻ സിനിമയാണ് ലൈഫ് ഈസ്‌ ബ്യൂട്ടിഫുൾ (La vita è bella) (Life Is Beautiful). ഈ സിനിമ സംവിധാനം ചെയ്തതും പ്രധാന കഥാപാത്രത്തെ അവതരിപ്പിച്ചതും റൊബർതൊ ബെനീഞ്ഞി ആണ്. റൊബർതൊ ബെനീഞ്ഞി പ്രധാന കഥാപാത്രമായ ഗ്യൂഡോ ഓറെഫിസ് ആയി വേഷം ഇടുന്നു. റൊബർതൊ ബെനീഞ്ഞിയുടെ പിതാവിന് മൂന്നു വർഷ കാലത്തോളം നാസി പട്ടാള തടങ്കലിൽ പീഡനങ്ങൾ അനുഭവിക്കേണ്ടി വന്നിട്ടുണ്ട്. ആ അനുഭവങ്ങളിൽ നിന്നും ഉടലെടുത്തതാണ് കഥയുടെ പ്രമേയം. ഭീകരതയുടെ ഏറ്റവും പൈശാചികമായ ജൂത കൂട്ടക്കൊലയെ (ഹോളോകാസ്റ്റ്) ലളിതമായ രീതിയിൽ സിനിമയിൽ ആവിഷ്കരിച്ചിരിക്കുകയാണ്. അത് കാരണം കൊണ്ട് തന്നെ സിനിമ വിമർശനങ്ങൾക്ക് വിധേയമായിട്ടുണ്ട്. ഡോറ എന്ന നായിക കഥാപാത്രമായി വേഷമിട്ടത് റൊബർതൊ ബെനീഞ്ഞിയുടെ യഥാർത്ഥ ഭാര്യയായ നിക്കൊളേറ്റ ബാസ്ഖിയാണ്.
നാസി കോൺസെൻട്രേഷൻ ക്യാമ്പിനെ കുറിച്ചും ക്യാമ്പിലെ ജീവിതത്തെക്കുറിച്ചും നിരവധി സിനിമകൾ വന്നിട്ടുണ്ട്. എന്നാൽ അവയിൽ നിന്നെല്ലാം ലൈഫ് ഈസ് ബ്യൂട്ടിഫുൾ വേറിട്ടു നിൽക്കുന്നു. ഭയാനകമായ ദുരന്തത്തെപ്പോലും സിനിമയിൽ നർമത്തിലൂടെ അവതരിപ്പിക്കുന്നു എന്നതാണ് ഈ സിനിമയുടെ ഏറ്റവും വലിയ പ്രത്യേകത. പ്രണയം, ത്യാഗം, സഹനം, പ്രത്യാശ ഇവയെല്ലാം ഇഴചേർന്ന ഈ ഇറ്റാലിൻ സിനിമ 1999-ൽ മികച്ച വിദേശസിനിമയ്ക്കുള്ള ഓസ്കറടക്കം നിരവധി പുരസ്കാരങ്ങൾ നേടുകയുണ്ടായി.
കഥ
രണ്ടാം ലോക മഹായുദ്ധ കാലത്തെ ഇറ്റലിയിലെ നാസി അധിനിവേശ കാലത്തെ ഇതിവൃത്തമാക്കിയ സിനിമയിൽ, ഗ്യൂഡോ എന്ന കഥാപാത്രം തന്റെ മകനായ ജോഷ്വയെ പട്ടാളക്കാരിൽ നിന്നും മറച്ചു വയ്ക്കുന്ന ഒരു നാസി കോൺസെൻട്രേഷൻ ക്യാംപിന്റെ കഥ പറയുന്നു. നാസി കോൺസെൻട്രേഷൻ ക്യാമ്പിലേക്ക് നയിക്കപ്പെടുന്ന ഗ്യൂഡോ, ക്യാംപിലെ ഭീകരതയും കാര്യങ്ങളുടെ ഗൗരവവും മനസ്സിലാക്കാൻ പ്രായമാകാത്ത തന്റെ മകൻ ജോഷ്വക്ക് ഭീതി തോന്നാതിരിക്കാൻ അവിടെ നടക്കുന്ന സംഭവങ്ങളൊക്കെ ഒരു ഗെയിമിന്റെ ഭാഗമാണ് എന്ന വിധം അവതരിപ്പിക്കുന്നു.
അവാർഡുകൾ
71-മത് ഓസ്കാർ  അക്കാദമി അവാർഡ് - മികച്ച സംഗീതം, ബെസ്റ്റ് ആക്ടർ, മികച്ച അന്യ ഭാഷ ചിത്രം
പുറത്തേക്കുള്ള കണ്ണികൾ
വർഗ്ഗം:1997-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
ദിനോ സോഫ്
മുൻ ഇറ്റാലിയൻ ഫുട്ബോൾ കളിക്കാരനും ഗോൾകീപ്പറുമാണ് ദിനോ സോഫ് .( ജ:28 ഫെബ്രുവരി 1942). ലെവ് യാഷിനും, ഗോർഡൻ ബാങ്ക്സിനും ശേഷം ദിനോ സോഫിനെ ഇരുപതാം നൂറ്റാണ്ടിലെ ഏറ്റവും മികച്ച ഗോൾകീപ്പർമാരിൽ ഒരാളായി കരുതുന്നുണ്ട്. ഇറ്റലിയ്ക്കുവേണ്ടി 112 തവണ കുപ്പായം അണിയുകയും ഇറ്റലിയെ ഏറ്റവും കൂടുതൽ പ്രാവശ്യം പ്രതിനിധീകരിച്ച നാലാമത്തെ കളിക്കാരനുമാണ് ദിനോ സോഫ്.
ലോകകപ്പ്
1982 ലെ ഫുട്ബാൾ ലോകകപ്പിൽ 40 വയസ്സുകാരനായ ദിനോ സോഫ് ഇറ്റലിയെ നയിച്ച് ലോകകപ്പ് നേടി. ഏറ്റവും പ്രായം കൂടിയ ലോകകപ്പ് ജേതാവ് എന്ന റെക്കോർഡിന്റെ ഉടമയും ദിനോസോഫ് ആണ്.
മറ്റുവിവരങ്ങൾ
1972 മുതൽ 1974 വരെയുള്ള കാലത്ത് വിവിധ അന്താരാഷ്ട്രമത്സരങ്ങളിൽ തുടർച്ചയായ 1142 മിനുട്ട് ഗോൾ വഴങ്ങാതെ നിന്നതിന്റെ റെക്കോർഡിനുടമ കൂടിയാണ് ദിനോ സോഫ്
അവലംബം
വർഗ്ഗം:ഇറ്റാലിയൻ ഫുട്ബോൾ കളിക്കാർ വർഗ്ഗം:ഫുട്ബോൾ ഗോൾകീപ്പർമാർ
സർവീസസ് ക്രിക്കറ്റ് ടീം
സർവീസസ് ക്രിക്കറ്റ് ടീം ഒരു ഇന്ത്യൻ ആഭ്യന്തര ക്രിക്കറ്റ് ടീമാണ്. രഞ്ജി ട്രോഫി ക്രിക്കറ്റിൽ മൂന്നാം ഗ്രൂപ്പായ സി ഗ്രൂപ്പിലാണ് ഈ ടീം ഊൾപ്പെടുന്നത്. യാശ്പാൽ സിങ്ങാണ് ഈ ടീമിന്റെ ക്യാപ്റ്റൻ.
അവലംബം
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
അൽവാന്ദ് പർവ്വതനിര
അൽവാന്ദ് പർവ്വതനിര ഹമദാൻ പ്രവിശ്യയിലെ ഹമദാൻ നഗരത്തിന് ഏകദേശം 10 കിലോമീറ്റർ (6.2 മൈൽ) തെക്കായി സ്ഥിതി ചെയ്യുന്ന പടിഞ്ഞാറൻ ഇറാനിലെ സാഗ്രോസ് പർവതനിരകളുടെ ഒരു ഉപനിരയാണ്. അതിന്റെ കൊടുമുടിക്ക് 3,580 മീറ്റർ (11,750 അടി) ഉയരമുണ്ട്.
അൽവന്ദ് പർവതനിരകളുടെ പ്രധാന ഭാഗം കിഴക്ക് നിന്ന് പടിഞ്ഞാറ് വരെ ഏകദേശം 50 കിലോമീറ്റർ വരെ നീളുന്നതും അതേസമയം അവയുടെ വടക്ക് മുതൽ-തെക്ക് വരെയുള്ള പരമാവധി വീതി ഏകദേശം 30 കിലോമീറ്ററുമാണ്. ജുറാസിക്ക് കാലഘട്ടത്തിൻറെ അന്ത്യത്തിലും ക്രിറ്റേഷ്യസ്‌ കാലഘട്ടത്തിൻറെ തുടക്കത്തിലും സാഗ്രോസ് പർവതന പ്രക്രിയയുടെ ഭാഗമായി രൂപപ്പെട്ട ഈ പർവതങ്ങൾ ചുറ്റുമുള്ള സമതലങ്ങളിൽ നിന്ന് കുത്തനെ ഉയരുകയും നിരവധി ആഴത്തിലുള്ള താഴ്വരകൾ സൃഷ്ടിക്കുകയും ചെയ്യുന്നു. പർവതങ്ങൾ കൂടുതലും ഗ്രാനൈറ്റ്, ഡയോറൈറ്റ് സ്വഭാവമുള്ളതും ആന്തരാഗ്നേയ ശിലകളുമാണ്.
ഒരിക്കൽ ഓക്ക് വനനിരകളാൽ മൂടപ്പെട്ടിരുന്ന ഈ പ്രദേശത്തെ വനങ്ങൾ ചരിത്രപരമായ കാലങ്ങളിലെ വ്യാപകമായ വനനശീകരണം കാരണം ഒരു ചെറിയ പ്രദേശത്തായി, പ്രത്യേകിച്ച് താഴ്വരകളിൽ  മാത്രമായി പരിമിതപ്പെട്ടിരിക്കുന്നു. ഇന്ന്, ഉയർന്ന വിതാനങ്ങളിൽ പുല്ലിന്റെ വിരളമായ ആവരണം ഉണ്ട്, അതേസമയം പുല്ലുകൾ നീരുറവകൾക്കും അരുവികൾക്കും ചുറ്റും കൂടുതൽ സമൃദ്ധമായി വളരുന്നു. അൽവാന്ദ് താഴ്‌വരകളിൽ സാധാരണയായി വളരുന്ന ഒരു പ്രധാന സസ്യമായ ഗവാർ അല്ലെങ്കിൽ ഗോട്ട്സ് തോൺ, ഔഷധക്കൂട്ടുകളിലും വ്യവസായികമായും ഉപയോഗിക്കുന്ന ട്രാഗകാന്ത് എന്നറിയപ്പെടുന്ന ഒരുതരം പശ  ഉത്പാദിപ്പിക്കുന്നു.
പർവതങ്ങളിൽ ജനവാസ കേന്ദ്രങ്ങളൊന്നുംതന്നെ നിലവിലില്ലെങ്കിലും, താഴ്വരകളും ചുറ്റുമുള്ള സമതലങ്ങളും നിരവധി പട്ടണങ്ങളേയും ഗ്രാമങ്ങളേയും ഉൾക്കൊള്ളുന്നു. ഹമദാൻ, മലയർ, തുയ്‌സെർകാൻ എന്നിവയുൾപ്പെടെ നിരവധി പ്രധാന നഗരങ്ങൾ അൽവാന്ദ് പർവതനിരകളുടെ അടിവാരത്തിലാണ് സ്ഥിതിചെയ്യുന്നത്. ഗോതമ്പ് കൃഷിയും കന്നുകാലികളുടെ പ്രജനനവും (ആടുകൾ,  കന്നുകാലികൾ) എന്നിവ ഉൾപ്പെടുന്ന ഉയർന്ന ഉൽപ്പാദനക്ഷമതയുള്ള ഒരു കാർഷിക അടിത്തറയാണ് ഈ വാസസ്ഥലങ്ങളെ പിന്തുണയ്ക്കുന്നത്. ഈ കാർഷിക സമൃദ്ധി ലഭിക്കുന്നത് അനുകൂലമായ സാഹചര്യങ്ങൾ ഉയർന്ന പ്രദേശങ്ങളിലെ കാലാവസ്ഥയും അൽവാന്ദ് പർവതങ്ങളിൽ നിന്ന് ഒഴുകിയെത്തുന്ന ജലസമൃധിയുമാണ്.
അക്കീമെനിഡ് കാലഘട്ടത്തിലെ രണ്ട് ത്രിഭാഷാ ലിഖിതങ്ങൾ അവശേഷിപ്പിച്ച ഗഞ്ച് നാമെഹ് എന്ന ചരിത്രപരമായ സ്ഥലം ഹമദാനിൽ നിന്ന് ഏകദേശം 10 കിലോമീറ്റർ തെക്ക് ഭാഗത്ത്, അൽവാന്ദ് പർവതങ്ങളുടെ താഴ്വാരത്തിലാണ് സ്ഥിതി ചെയ്യുന്നത്. തുർക്കിഷ്, കുർദിഷ്, പേർഷ്യൻ, ലൂറി ഭാഷകൾക്കിടയിലുള്ള ഒരു ഭാഷാ അതിർത്തിയും അൽവാന്ദ് ശ്രേണി രൂപപ്പെടുത്തുന്നു.
ഹൈഡ്രോളജി
ഹമദാൻ പ്രവിശ്യയിലെ പ്രധാന നീർത്തടത്തെ സൃഷ്ടിക്കുന്ന അൽവാന്ദ് പർവതനിരകളിലെ മഞ്ഞുരുകലിലൂടെ പ്രവിശ്യയിലെ ഒട്ടുമിക്ക നദികളും ഉത്ഭവിക്കുകയും പിന്നീട് വടക്ക് അല്ലെങ്കിൽ തെക്ക് ദിശികളിലേയ്ക്ക് തിരിഞ്ഞ് ഒഴുകുകുകയും ചെയ്യുന്നു. സാധാരണയായി, പർവതത്തിന്റെ വടക്കുഭാഗത്തുള്ള നദികൾ മിക്കവാറും കാലാനുസൃതവും തെക്ക് ഭാഗത്തുള്ളവ വർഷം മുഴുവനും നിറഞ്ഞ് കവിഞ്ഞ് ഒഴുകുന്നതുമാണ്.
അൽവാന്ദ് പർവതത്തിന്റെ വടക്കുഭാഗത്തുള്ള പ്രധാന നദികൾ തൽവാർ, ഖ്വുറിചായ് (മറ്റൊരു പേര്, സിയാരുദ്) എന്നിവയാണ്. തൽവാർ നദി വടക്ക് പടിഞ്ഞാറ് ഭാഗത്തുള്ള കുഹ്-ഇ സഫീദിൽ നിന്ന് ആരംഭിച്ച് ഒടുവിൽ കാസ്പിയൻ കടലിലേക്ക് ഒഴുകുന്ന ഇറാനിലെ ഏറ്റവും നീളം കൂടിയ നദിയായ സെഫിദ്റഡിൽ ചേരുന്നു. അതേസമയം, ഹമദാനിനും മലയെറിനും ഇടയിലുള്ള ഉയർന്ന പ്രദേശങ്ങളിൽ നിന്നാണ് ഖ്വുറിചായ് നദി ആരംഭിക്കുന്നത്. ഇത് വടക്കൻ അൽവാന്ദ് മലമ്പ്രദേശങ്ങളിലൂടെ കടന്നുപോയി ഒടുവിൽ ഖോം തടാകത്തിലേക്ക് പതിക്കുന്നു.
തെക്ക് ഭാഗത്തുള്ള പ്രധാന നദികൾ ഗമാസിയാബും ഖ്വെൽഖെൽറഡുമാണ് (ഗമാസിയാബ് നദിയുടെ ഒരു കൈവഴി). കർഖേഹ് നദിയുടെ ഉപരിഭാഗത്തിൻറെ മറ്റൊരു പേരാണ് ഗാമാസിയാബ്. സരബ്-ഇ ഗമാസിയാബ് എന്നറിയപ്പെടുന്ന ഇതിന്റെ ഉറിവിടം നഹാവന്ദിന്റെ തെക്കുകിഴക്കായാണ് സ്ഥിതി ചെയ്യുന്നത്. നദി പിന്നീട് നഹാവന്ദ് സമതലം കടന്ന് മലയെർ നദിയിലും ഖ്വെൽഖ്വെൽറുഡിലും ചേരുന്നു.
മറ്റൊരു നദീതടവ്യവസ്ഥയായ അബ്ഷിനേഹ് റൂഡിൻറെ ഉറവിടം അൽവന്ദിന്റെ കിഴക്കൻ ചരിവുകളിൽ നിന്നാണ്. ഇത് വടക്കോട്ട് ഖ്വോമിലെ കാവിറിലേക്ക് ഒഴുകുന്നുവെങ്കിലും പക്ഷേ ജലസേചനത്തിനായി ധാരാളം ജലം ഉപയോഗിക്കുന്നതിനാൽ, യഥാർത്ഥത്തിൽ വളരെ ആർദ്രമായ ഒരു ശൈത്യകാലത്തിന് ശേഷം മാത്രമേ കാവിറിൽ എത്തിച്ചേരുകയുള്ളൂ. മാർച്ച്, ഏപ്രിൽ മാസങ്ങളിൽ ഇത് അതിന്റെ ഏറ്റവും ഉയർന്ന ഒഴുക്കിൽ എത്തുകയും വേനൽക്കാലത്ത് ഏതാണ്ട് പൂർണ്ണമായും വരണ്ടുപോകുകയും ചെയ്യുന്നു.
ഖുർആൻ വ്യാഖ്യാനങ്ങൾ
ഖുർആൻ വ്യാഖ്യാന ഗ്രന്ഥങ്ങളെയാണ് സാധാരണയായി തഫ്സീർ എന്ന് വിളിക്കുന്നത്. ഖുർആൻ വ്യാഖ്യാതാക്കളെ മുഫസ്സിറുകൾ എന്നും വിളിക്കപ്പെടുന്നു. പരമ്പരാഗതം, ഭാഷാപരം എന്നീ രണ്ട് വ്യത്യസ്ത സമീപനങ്ങളാണ് ഖുർആൻ വ്യാഖ്യാനത്തിന് ഉപയോഗിച്ചുവരുന്നത്.
അവലംബം
വിഭാഗം:ഇസ്ലാമികം
ദ തവൊ ഓഫ് ഫിസിക്സ്
ഭൗതികശാസ്ത്രജ്ഞനായ ഫ്രിജൊഫ് കാപ്ര 1975ൽ പ്രസിദ്ധീകരിച്ച പുസ്തകമാണ് ദ തവൊ ഓഫ് ഫിസിക്സ് - The Tao of Physics. പൗരസ്ത്യ മിസ്റ്റിസിസവും നവീനഭൗതികശാസ്ത്രവും തമ്മിലുള്ള ബന്ധത്തെക്കുറിച്ചുള്ള കാപ്രയുടെ അന്വേഷണങ്ങളുടെ നാൾവഴിയാണ് ഈ പുസ്തകം. ഇതുവരെ പുസ്തകത്തിന്റെ പത്ത് ലക്ഷം കോപ്പികൾ വിറ്റ് പോയിട്ടുണ്ട്. പ്രസിദ്ധീകരണത്തിന്റെ മുപ്പത്തിയെട്ടാം വാർഷികം ആഘോഷിക്കുന്ന അവസരത്തിലും ഈ പുസ്തകത്തിന്റെ ഉള്ളടക്കത്തിന്റെ പ്രസക്തി അല്പം പോലും കുറഞ്ഞിട്ടില്ല എന്ന് ചിലർ അവകാശപ്പെടുന്നു.
പൗരസ്ത്യ സംസ്കാരങ്ങളിൽ (ഹിന്ദു പുരാണങ്ങൾ, ഇതിഹാസങ്ങൾ, ഉപനിഷത്തുക്കൾ എന്നിവയിലും, ഇന്ത്യൻ-ചൈനീസ്-ജാപ്പനീസ് ബുദ്ധമത തത്ത്വങ്ങളിലും കാണുന്ന പോലെ) ഉരുത്തിരിഞ്ഞ മിസ്റ്റിസിസം പാശ്ചാത്യദേശങ്ങളിൽ രൂഢമൂലമായ നവീന ശാസ്ത്രതത്ത്വങ്ങളേപ്പോലും ഉൾക്കൊള്ളാൻ കെൽപ്പുള്ള ഒരു തത്ത്വശാസ്ത്ര ചട്ടക്കൂടാണെന്ന്  കാപ്ര നിരീക്ഷിക്കുന്നു. അദ്ദേഹത്തിന്റെ അഭിപ്രായത്തിൽ പൗരസ്ത്യചിന്ത, കാലത്തിന്റെ പരീക്ഷണങ്ങളെ അതിജീവിച്ചതിനു പുറമേ അണുഭൗതികത്തിലും പ്രപഞ്ചശാസ്ത്രത്തിലും ഉണ്ടായിക്കൊണ്ടിരിക്കുന്ന ഏറ്റവും പുതിയ സിദ്ധാന്തങ്ങളേയും കണ്ടുപിടിത്തങ്ങളെയും ഉൾക്കൊള്ളാനാകുമെന്നു തെളിയിക്കുകയും ചെയ്തിരിക്കുന്നു.
ഉള്ളടക്കം
പുസ്തകത്തിനെ മൂന്നു ഭാഗങ്ങളായി തിരിച്ചിട്ടുണ്ട്: "ഭൗതികത്തിന്റെ പാത" എന്ന ഒന്നാം ഭാഗത്തിൽ ഭൗതികശാസ്ത്രത്തിൽ -പ്രത്യേകിച്ചും നവഭൗതികത്തിൽ- നാളിതുവരെ ഉണ്ടായിട്ടുള്ള കണ്ടുപിടിത്തങ്ങളെ പ്രതിപാദിക്കുന്നു. പൗരസ്ത്യചിന്താധാരകൾക്ക് ഭൗതികശാസ്ത്രവുമായുള്ള സമാന്തരത്വവും അതിനൊപ്പം ചൂണ്ടിക്കാട്ടുന്നുണ്ട്."പൗരസ്ത്യ മിസ്റ്റിസിസത്തിന്റെ വഴികൾ" എന്നതാണു രണ്ടാം ഭാഗം. ഇതിൽ ഹിന്ദുമത തത്ത്വശാസ്ത്രങ്ങളും ബുദ്ധമത ചിന്തകളും കൂടാതെ ചൈനീസ് മതചിന്തകളും താവൊയിസവും സെൻ ബുദ്ധിസ്റ്റ് ചിന്തകളും പഠന വിധേയമാക്കുന്നുണ്ട്. "സമാന്തരങ്ങൾ" എന്ന മൂന്നാം ഭാഗത്തിൽ ഈ രണ്ടു വഴികളുടേയും സമാന്തരങ്ങൾ കണ്ടെത്തുകയാണു കാപ്ര.
ഭൗതികത്തിന്റെ പാത
ഈ ഭാഗത്തിൽ നാലു അദ്ധ്യായങ്ങളിലായി ഭൗതികശാസ്ത്രത്തിന്റെ വഴികളെ അപഗ്രഥിക്കുന്നു.
പൗരസ്ത്യ മിസ്റ്റിസിസത്തിന്റെ വഴികൾ
ഈ ഭാഗത്തെ അഞ്ച് അദ്ധ്യായങ്ങൾ ഇവയാണ്:
സമാന്തരങ്ങൾ
ഈ ഭാഗം താഴെപ്പറയുന്ന ഒൻപത് അദ്ധ്യായങ്ങൾ അടങ്ങിയതാണ്:
പുസ്തകത്തിന്റെ അവതാരിക തുടർവായനക്കു പ്രേരിപ്പിക്കും വിധം പ്രൗഢമനോഹരമാണെന്നു കരുതുന്നവരുണ്ട്. ഒന്നാം പതിപ്പിൽ ഉണ്ടായിരുന്ന "പിൻ വാക്യം" കൂടാതെ രണ്ടാം പതിപ്പിൽ "പുതുഭൗതികം" എന്ന പേരിലും, മൂന്നാം പതിപ്പിൽ "നവഭൗതികത്തിന്റെ ഭാവി" എന്ന പേരിലും വിജ്ഞാനപ്രദമായ ഓരോ പുതിയ ലേഖനങ്ങൾ ചേർത്തിട്ടുണ്ട്.
വിലയിരുത്തൽ
ഈ പുസ്തകം ഏറെ പ്രചാരവും പ്രശംസയും നേടിയതിനൊപ്പം വിമർശിക്കപ്പെടുകയും ചെയ്തു. ന്യൂയോർക്കിലെ കോൾഗേറ്റ് സർവകലാശാലയിൽ ഭൗതികശാസ്ത്രത്തിന്റേയും ജ്യോതിശാസ്ത്രത്തിന്റേയും പ്രൊഫസറും, ബുദ്ധമതത്തെ ആധുനികമനഃശാസ്ത്രവുമായി ബന്ധപ്പെടുത്തുന്ന പ്രബന്ധങ്ങളുടേയും ഗ്രന്ഥങ്ങളുടേയും കർത്താവുമായ വിക്ടർ എൻ. മാൻസ്ഫീൽഡ് അതിനെ ഇങ്ങനെ പ്രശംസിച്ചു:-
"'തവോ ഓഫ് ഫിസിക്സിൽ ഫിജോഫ് കാപ്ര . . . ആധുനികഭൗതികശാസ്ത്രത്തിന്റെ ഗണിതാധിഷ്ഠിതലോകവീക്ഷണത്തെ ബുദ്ധന്റേയും കൃഷ്ണന്റേയും മിസ്റ്റിക്ദർശനവുമായി സമന്വയിപ്പിക്കാൻ ശ്രമിക്കുന്നു. ഒട്ടും ചേർന്നു പോകാത്തതെന്നു തോന്നിക്കുന്ന ഈ വീക്ഷണങ്ങളെ കൂട്ടിയിണക്കാനുള്ള ശ്രമത്തിൽ മറ്റു പലരും ദയനീയമായി പരാജയപ്പെട്ടപ്പോൾ, ഉദാത്തോർജ്ജസൈദ്ധാന്തികനായ കാപ്ര, പ്രശംസാർഹമായ വിജയം കൈവരിച്ചിരിക്കുന്നു. ഈ കൃതിയെ ഞാൻ സാധാരണക്കാരനും ശാസ്ത്രജ്ഞനും ഒരുപോലെ ശുപാർശ ചെയ്യുന്നു.'"
ഭൗതികശാസ്ത്രത്തിലെ കണ്ടെത്തലുകൾ, വേദാന്തത്തിലേക്ക് പുതിയ വഴിതുറക്കുകയാണെന്ന മട്ടിലുള്ള വാദത്തെ വിമർശിക്കുന്നവരുമുണ്ട്. "കാപ്രയുടെ വിവരണം വിശ്വസിക്കാമെങ്കിൽ അമേരിക്കയിലേയും യൂറോപ്പിലേയും അനേകം ശാസ്ത്രജ്ഞന്മാർ ആധുനികയന്ത്രങ്ങളുടെ സഹായത്തോടെ പരാത്പരമായ തുരീയാവസ്ഥയിൽ എത്തിക്കഴിഞ്ഞിരിക്കുന്നു" എന്നു സുകുമാർ അഴീക്കോട് പരിഹസിക്കുന്നു. കാപ്രയെ അദ്ദേഹം, "പദങ്ങളുടെ അർത്ഥത്തിന്റെ സാമ്യംകൊണ്ട് ഋഷിയുടേയും ശാസ്ത്രജ്ഞന്റേയും ആശയാനുഭൂതികൾ സമാനമാണെന്നു തെറ്റിദ്ധരിച്ച സദുദ്ദേശഭരിതൻ" ആയി കാണുന്നു. അഴീക്കോടിന്റെ അഭിപ്രായത്തിൽ, ദ്രവ്യത്തിൽ ആധുനികശാസ്ത്രം കണ്ടെത്തിയ ഇന്ദ്രിയവിഷയമല്ലാത്ത സ്പന്ദനങ്ങൾ മാനസഗോചരമെന്നു തെളിയിക്കപ്പെട്ടിട്ടില്ല. മനുഷ്യേന്ദ്രിയങ്ങളുടേയും മനുഷ്യൻ കണ്ടുപിടിച്ച ഉപകരണങ്ങളുടേയും പരിമിതികൾക്കു മാത്രം അവ തെളിവായിരിക്കുന്നു. "വേദാന്തത്തിൽ, വസ്തുവിന്റെ പരിണാമഘട്ടത്തിൽ പ്രത്യക്ഷപ്പെടുന്ന ഒന്നല്ല ബ്രഹ്മം; അത് ഭ്രമാത്മകമായ വസ്തുബോധം വിലയം പ്രാപിക്കുമ്പോൾ അനുഭൂതിവിഷയമാകുന്ന പരവിദ്യ ആണ്." ഭൗതികസത്ത ഊർജ്ജമാണെന്ന കണ്ടെത്തൽ അതിനെ അഭൗതികമാക്കുന്നില്ലെന്നും അദ്ദേഹം ചൂണ്ടിക്കാണിക്കുന്നു. "ആ ഊർജ്ജം ഭൗതികോർജ്ജം തന്നെയാണ്. ഭൗതികസത്തക്ക് ഉണ്ടായിരിക്കണമെന്ന് മുൻപ് കല്പിക്കപ്പെട്ട തത്ത്വങ്ങൾ ഇളകിപ്പോയിരിക്കുന്നു. പക്ഷേ ഭൗതികോർജ്ജം അതുകൊണ്ട് ആത്മീയോർജ്ജമാകുന്നില്ല."
അവലംബം
വർഗ്ഗം:ഇംഗ്ലീഷ് ഗ്രന്ഥങ്ങൾ
മാർട്ടിൻ ബോർമൻ
നാസി ജർമനിയിൽ, ഹിറ്റ്‌ലറുടെ പ്രൈവറ്റ് സെക്രട്ടറി ആയിരുന്നതിനാൽ നാസിഭരണത്തിന്റെ ഉള്ളറ രഹസ്യങ്ങൾ അറിയാവുന്ന, വളരെയേറെ അധികാരങ്ങൾ കയ്യേറിയിരുന്ന പ്രമുഖനായ ഒരു നാസി നേതാവായിരുന്നു മാർട്ടിൻ ബോർമൻ (Martin Bormann). (17 June 1900 – 2 May 1945).
പുറത്തേക്കുള്ള കണ്ണികൾ
വർഗ്ഗം:നാസികൾ വർഗ്ഗം:നാസിസം വർഗ്ഗം:1900-ൽ ജനിച്ചവർ വർഗ്ഗം:1945-ൽ മരിച്ചവർ വർഗ്ഗം:ഹോളോകോസ്റ്റ് ഒരുക്കിയവർ വർഗ്ഗം:ആത്മഹത്യ ചെയ്ത നാസികൾ
പയർനീലി
ഇന്ത്യയിലെ വളരെ ഉയരം കൂടിയപ്രദേശങ്ങളിലൊഴികെ എല്ലായിടത്തും മലേഷ്യൻ പെനിൻസുല മുതൽ ആസ്ത്രേലിയയിലും തെക്കേ ദ്വീപുകളിലും കേരളത്തിലും കണ്ടു വരുന്ന ഒരു ചിത്രശലഭമാണ് പയർനീലി (Euchrysops cnejus). വരണ്ടപ്രദേശങ്ങളിലും കൃഷിയിടങ്ങളിലും കണ്ടുവരുന്ന ചെറുശലഭമാണിത്. മിക്കവാറും എല്ലാ മാസങ്ങളിലും ഇവയെ കാണാറുണ്ട്. ആൺശലഭത്തിന് ചിറകിനുമുകൾവശം നീലനിറമാണ്‌. പെൺശലഭത്തിന് നീലിമയാർന്ന തവിട്ടുനിറവും. ചിറകിനടിവശത്ത് തവിട്ടുനിറത്തിലുള്ള വരകളും ചെറുപൊട്ടുകളും കാണാം. വാലിനോട് ചേർന്നുള്ള ഓറഞ്ച് വലയമുള്ള ഇരുണ്ട നീലപൊട്ടുകൾ തമ്മിലുള്ള അന്തരം മാരൻശലഭം(Plains Cupid)ത്തിൽ നിന്ന് വ്യത്യസ്തമായി ഇതിനെ തിരിച്ചറിയാൻ സഹായിക്കുന്നു. പൂക്കളോട് പ്രത്യേക മമതയുള്ള ഈ ശലഭത്തെ വെള്ളക്കെട്ടിനടുത്തും നനഞ്ഞ പ്രതലങ്ങളിലും കൂടുതലായി കാണാം.
പുറത്തേക്കുള്ള കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
റിച്ചാർഡ് അബെഗ്ഗ്
റിച്ചാർഡ് അബെഗ്ഗ് എന്ന റിച്ചാർഡ് വിൽഹേം ഹെയിൻറീഷ് അബെഗ്ഗ് (January 9, 1869 – April 3, 1910) ജർമൻകാരനായ രസതന്ത്രശാസ്ത്രജ്ഞനും സംയോജകതാ സിദ്ധാന്തത്തിന്റെഉപജ്ഞാതാവായിരുന്നു. ഒരു മൂലകത്തിന്റെ ധനസംയോജകതയും ഋണസംയോജകതയുമായി കൂടിയത് 8 ന്റെ വ്യത്യാസമായിരിക്കും കാണിക്കുന്നത്. ഇതിനെ അബെഗ്ഗിന്റെ നിയമം എന്നറിയപ്പെട്ടു. അദ്ദേഹം വാതകബലൂണുകളിൽ സഞ്ചരിക്കാൻ അതീവ തല്പരനായിരുന്നു. സിലേസിയ എന്ന സ്ഥലത്ത് അദ്ദേഹം സഞ്ചരിച്ചിരുന്ന ബലൂൺ പൊട്ടിത്തെറിച്ച് അദ്ദേഹം തന്റെ 41ആം വയസ്സിൽ മരണമടഞ്ഞു.
അബെഗ്ഗ് 1891ജൂലൈ 19നു ബ്ർലിൻ സർവ്വകലാശാലയിൽ അഗസ്റ്റ് വിൽഹേം വോൺ ഹോഫ്മാന്റെ ശിഷ്യനായിരിക്കുമ്പോൾ തന്റെ പി എച്ച് ഡി ലഭിച്ചു. ആദ്യം കാർബണിക രസതന്ത്രത്തിലായിരുന്നു അദ്ദേഹം പഠനം നടത്തിയത്. പക്ഷെ ഒരു വർഷത്തിനുശേഷം പി എച്ച് ഡി തീർത്തശേഷം ജർമ്മനിയിലെ ലീപ്സിഗിൽ വിൽഹെം ഓസ്റ്റ് വാൾഡിന്റെകൂടെ പഠനം നടത്തുമ്പോൾ അദ്ദേഹത്തിനു ഭൗതികരസതന്ത്രത്തിൽ താല്പര്യം ജനിച്ചു.
വ്യക്തിപരമായ ജീവിതവും വിദ്യാഭ്യാസവും
റിച്ചാർഡ് അബെഗ്ഗ്, വിൽഹേം അബെഗ്ഗിന്റെയും മാർഗരേതെ ഫ്രീഡെന്താളിന്യും മകനായി ജനിച്ചു. അദ്ദേഹത്തിന്റെ സഹോദരൻ പ്രഷ്യയുടെ സ്റ്റേറ്റ് സെക്രട്ടറിയായിരുന്നു. ബെർലിനിലെ വിൽഹേം ഹൈസ്കൂളിൽ ചേർന്ന അദ്ദേഹം കീൽ സർവ്വകലാശാലയിലും ട്യൂബിങ്ങൻ സർവ്വകലാശാലയിലും കാർബണികരസതന്ത്രം പഠിച്ചു.
അവലംബം
വർഗ്ഗം:ജർമ്മൻ രസതന്ത്രജ്ഞർ വർഗ്ഗം:1869-ൽ ജനിച്ചവർ
ഗായത്രി ശങ്കരൻ
ശാസ്ത്രീയസംഗീതജ്ഞ, വയലിനിസ്റ്റ് എന്നീ നിലകളിൽ പ്രശസ്തയായ വനിതയാണ് ഗായത്രി ശങ്കരൻ. തമിഴ്നാട് സർക്കാരിന്റെ കലൈമാമണി പുരസ്കാരം ലഭിച്ചിട്ടുണ്ട്.
ജീവിതരേഖ
ആന്ധ്രാപ്രദേശിലെ സമൽക്കോട്ടിൽ ജനിച്ചു. വയലിനോടൊപ്പം തന്നെ വീണയും അഭ്യസിച്ചിരുന്നു. അമ്മ സുബ്ബുലക്ഷ്മിയായിരുന്നു ആദ്യ ഗുരു. രുക്മണി ദേവി അരുണ്ഡേലിന്റെ കലാക്ഷേത്രയിൽ പഠിച്ചിട്ടുണ്ട്. സംഗീതത്തിൽ ബിരുദാനന്തരബിരുദവും ഡോക്ടറേറ്റും നേടി. പ്രശസ്ത സംഗീതജ്ഞരായ ലാൽഗുഡി ജയരാമന് കീഴിലും കെ.ജെ. യേശുദാസിന് കീഴിലും സംഗീതം അഭ്യസിച്ചിട്ടുണ്ട്. 1988 മുതൽ ആകാശവാണിയിൽ സ്റ്റാഫ് ആർട്ടിസ്റ്റായും പിന്നീട് ടോപ് ഗ്രേഡ് ആർട്ടിസ്റ്റായും സേവനമനുഷ്ഠിച്ചു. ബ്രെയ്‌ലി ലിപിയിൽ അന്ധർക്കുവേണ്ടി സംഗീതസ്വരങ്ങൾ ചിട്ടപ്പെടുത്തി. ഇന്ത്യയിലും വിദേശത്തുമായി നിരവധി കച്ചേരികൾ അവതരിപ്പിച്ചു.
പുറം കണ്ണികൾ
വർഗ്ഗം:വനിതാ കർണ്ണാടകസംഗീതജ്ഞർ
ചാഴിവിലക്ക്
കതിരിടുന്ന കാലത്ത് നെൽച്ചെടികളെ ബാധിക്കുന്ന ചാഴി എന്ന കീടത്തിന്റെ ബാധ അകറ്റാനായി, കേരളത്തിൽ നടപ്പുള്ള ഒരു അനുഷ്ടാനമാണ് ചാഴിവിലക്ക്. ചാഴികളെ മന്ത്രോച്ചാരണം കൊണ്ട് വിലക്കി ഓടിക്കുന്ന രീതിയാണിത്. കേരളത്തിലെ ആദിവാസി സമൂഹങ്ങളിലും സുറിയാനി ക്രിസ്ത്യാനികൾക്കിടയിലും ഇതു പതിവുണ്ടായിരുന്നു. ക്രിസ്ത്യാനികൾ ഇതിനു പിന്തുടർന്നിരുന്ന രീതികളിലൊന്ന്, കൃഷിയിടത്തിൽ നിന്നു പിടിച്ച ഒന്നോ രണ്ടോ ചാഴിയെ പള്ളിയിൽ കൊണ്ടു ചെന്ന് വിലക്കിച്ച ശേഷം കൃഷിയിടത്തിൽ തിരികെ വിടുന്നതായിരുന്നു. വിലക്കപ്പെട്ട ചാഴിയും മറ്റുള്ളവയും അതോടെ കൃഷിയിടം വിട്ടുപോകുമെന്ന വിശ്വാസത്തിലായിരുന്നു ഇതു ചെയ്തിരുന്നത്. പുരോഹിതൻ നെൽപ്പാടത്തെത്തി മന്തോച്ചാരണം നടത്തി ചാഴികളെ വിലക്കിയോടിക്കുന്ന രീതിയും പതിവുണ്ടായിരുന്നു.
അവലംബം
വർഗ്ഗം:കേരളത്തിലെ അനുഷ്ഠാനങ്ങൾ
ത്രിപുര ക്രിക്കറ്റ് ടീം
ഇന്ത്യൻ ആഭ്യന്തര ക്രിക്കറ്റിൽ ത്രിപുര സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ് ടീമാണ് ത്രിപുര ക്രിക്കറ്റ് ടീം. രഞ്ജി ട്രോഫി ക്രിക്കറ്റിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. ദീപക് റാവത്താണ് ഈ ടീമിന്റെ ക്യാപ്റ്റൻ.
ഇപ്പോഴത്തെ ടീം
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ആർഗോഫൈല്ലേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് ആർഗോഫൈല്ലേസീ (Argophyllaceae). കുറ്റിച്ചെടികളും ചെറുമരങ്ങളും ഉൾപ്പെടുന്ന ഈ സസ്യകുടുംബം ആസ്റ്റെരേൽസ് നിരയിലുള്ളതാണ്. അഗ്രോഫില്ലം, കൊറോകിയ എന്നീരണ്ട് ജീനസ്സുകളാണ് ഈ സസ്യകുടുംബത്തിലുള്ളത്. ഓസ്ട്രേലിയ, ന്യൂസിലാന്റ്, ലോര്ഡ് ഹോവ് ദ്വീപ്, ന്യൂ കാലിഡോണിയ തുടങ്ങിയ പ്രദേശങ്ങളിലാണ് ഈ കുടുംബത്തിലെ സ്പീഷിസുകൾ സാധാരണയായി വളരുന്നത്.
സവിശേഷതകൾ
ഇലകൾ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ (alternate phyllotaxis) ക്രമീകരിച്ചതും പൂർണ്ണമായ വക്കുകളോടു കൂടിയവയുമാണ്. പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ടാകാറില്ല. ഇവയുടെ പൂക്കൾ പൂങ്കുലകളായും ഏകപുഷ്പങ്ങളായും വിന്യസിച്ചിരിക്കുന്നത്.
വിവാഹമോചനം
വിവാഹബന്ധം സ്ഥിരമായി വേർപെടുത്തുന്നതിനെയാണ് വിവാഹമോചനം (ഡിവോഴ്സ്) എന്നു പറയുന്നത്. ഇതോടെ ഭാര്യയും ഭർത്താവും തമ്മിലുള്ള വിവാഹബന്ധ‌ത്തിന്റെ ഭാഗമായ എല്ലാ നിയമപരമായ ഉത്തരവാദി‌ത്തങ്ങളും അവസാനിക്കും. ഇതിൽ നിന്നു വ്യത്യസ്തമാണ് വിവാഹം അസാധുവാക്കുക എന്ന പ്രക്രീയ. വിവാഹമോചന നിയമത്തിന് ലോകത്തിന്റെ വിവിധ ഭാഗങ്ങളിൽ കാര്യമായ വ്യത്യാസമുണ്ട്. മിക്ക രാജ്യങ്ങളിലും കോടതിയോ നിയമം അനുശാസിക്കുന്ന മറ്റ് അധികാരിയോ, മതനേതാക്കളോ പുരോഹിത്യമോ അനുമതി നൽകേണ്ടതുണ്ട്. ജീവനാംശം, കുട്ടികളെ വളർത്താനുള്ള അവകാശം, കുട്ടികൾക്കുള്ള ചെലവുതുക, സ്വത്തിന്റെ വിഭജനം, കടമുണ്ടെങ്കിൽ അതിന്റെ വിഭജനം എന്നിവ വിവാഹമോചനപ്രക്രീയയുടെ ഭാഗമാണ്. കുട്ടികളുണ്ടെങ്കിൽ അവരെ മാതാപിതാക്കൾ തമ്മിലുള്ള പ്രശ്നങ്ങൾ ആഴത്തിൽ ബാധിക്കാൻ സാധ്യതയുണ്ട്. വിവാഹമോചനവും പലപ്പോഴും കുട്ടികളെ ബാധിക്കാറുണ്ട്. എന്നാൽ തീരെ യോജിച്ചു പോകുവാൻ സാധിക്കാത്തവർ തമ്മിലുള്ള വിവാഹബന്ധം വേർപ്പെടുത്തുന്നതാണ് നല്ലതെന്ന് വിദഗ്ദ്ധർ ചൂണ്ടിക്കാട്ടുന്നു. വിവാഹമോചനത്തിന് മുൻപായി പലപ്പോഴും പങ്കാളികളെ കോടതി കൗൺസിലിംഗിന് അയക്കാറുണ്ട്. മാനസികമായ അടുപ്പക്കുറവ്, ലൈംഗിക പ്രശ്നങ്ങൾ, സാമ്പത്തിക ബാദ്ധ്യത, കുടുംബ പ്രശ്നങ്ങൾ, വൈവാഹിക ബലാത്സംഗം, ഗാർഹിക പീഡനം, സ്ത്രീധനം, വിവാഹേതരബന്ധം, ലഹരി ഉപയോഗം, സംശയരോഗം, വ്യക്തി സ്വാതന്ത്ര്യത്തിലേക്കുള്ള അമിതമായ കടന്നുകയറ്റം തുടങ്ങിയവ വിവാഹമോചനത്തിന്റെ കാരണങ്ങൾ ആകാം.
അമേരിക്കയിൽ ആദ്യ വിവാഹങ്ങളുടേ 40% മുതൽ 50% വരെയും രണ്ടാം വിവാഹങ്ങളുടെ 60%-ഉം വിവാഹമോചനത്തിൽ അവസാനിക്കുന്നു. ബ്രിട്ടനിൽ വിവാഹത്തിനു 15 വർഷങ്ങൾക്കു ശേഷം നടക്കുന്ന വിവാഹമോചനം1970-ൽ 22% ആയിരുന്നത് 1995-ൽ 33% ആയി വർദ്ധിക്കുകയുണ്ടായി.
എമാൻസിപ്പേഷൻ ഓഫ് മൈനേഴ്സ് (പ്രായപൂർത്തിയാകാത്ത കുട്ടികൾ മാതാപിതാക്കളിൽ നിന്നു വിട്ട് സ്വയം പര്യാപ്തരാവുക) എന്ന പ്രക്രീയയ്ക്ക് മാതാപിതാക്കളെ ഡിവോഴ്സ് ചെയ്യുക എന്ന് വിളിക്കാറുണ്ട്.
ജേണലുകൾ
വർഗ്ഗം:വിവാഹമോചനം വർഗ്ഗം:കുടുംബനിയമങ്ങൾ
ഖുദായി ഖിദ്മത്ഗർ
ബ്രിട്ടീഷ് സാമ്രാജ്യത്തിനെതിരായ ഒരു പഷ്തൂൺ അഹിംസാത്മക പ്രസ്ഥാനമായിരുന്നു ഖുദായി ഖിദ്മത്ഗർ (Pashto: خدايي خدمتگار‎; literally "servants of God"). ബ്രിട്ടീഷ് ഇന്ത്യയുടെ വടക്ക്-പടിഞ്ഞാറൻ പ്രവിശ്യയിലെ (ഖൈബർ പക്തുൻഖ്വ) (ഇപ്പോൾ പാകിസ്താനിലെ) പഷ്തുൻ ജനതയാണ്.
സുർഖ് പോർഷ് അല്ലെങ്കിൽ "ചുവപ്പ് ഷർട്ടുകൾ" എന്നും ഇത് അറിയപ്പെടുന്നു, ഇത് യഥാർത്ഥത്തിൽ സാമൂഹ്യ പരിഷ്കരണ സംഘടനയാണ്. അൻജുമാൻ-ഇ-ഇസ്ലാഹ്-ഇ അഫ്ഘാനിയ (അഫ്ഗാനികളുടെ പരിഷ്കരണത്തിനുള്ള സൊസൈറ്റി) എന്ന പേരിലാണ് ഇത് അറിയപ്പെട്ടിരുന്നത്. ബച്ച ഖാൻ അഥവാ ബാദ്ഷാ ഖാൻ എന്നറിയപ്പെടുന്ന ഖാൻ അബ്ദുൾ ഗാഫർ ഖാൻ ആണ് ഈ പ്രസ്ഥാനം നയിച്ചിരുന്നത്.
ബ്രിട്ടീഷ് രാജ് അതിന്റെ അംഗങ്ങളെ ലക്ഷ്യം വച്ചുകൊണ്ടിരുന്നതിനാൽ ക്രമേണ അത് കൂടുതൽ രാഷ്ട്രീയമായി മാറി. 1929 ആയപ്പോഴേക്കും അദ്ദേഹത്തിന്റെ നേതൃത്വം നഷ്ടപ്പെടുകയും പ്രവിശ്യയിൽനിന്ന് നാടുകടത്തപ്പെടുകയും വലിയൊരു വിഭാഗം അറസ്റ്റു ചെയ്യപ്പെടുകയും ചെയ്തു. സഖ്യകക്ഷികളെ തേടിയെത്തിയ നേതാക്കൾ, മുസ്ലീം ലീഗും ഇന്ത്യൻ നാഷണൽ കോൺഗ്രസ്സും സമീപിച്ചു. 1929-ൽ മുൻകൈയെടുത്തതു മൂലം ഈ പ്രസ്ഥാനം കോൺഗ്രസ് പാർട്ടിയിൽ ചേർന്നു. ഇന്ത്യയിലുടനീളമുള്ള സമ്മർദ്ദത്തെത്തുടർന്ന് ബ്രിട്ടീഷുകാർ ബച്ചാ ഖാനെ വിട്ടയക്കുകയും പ്രസ്ഥാനത്തിന്റെ നിയന്ത്രണങ്ങൾ നീക്കുകയും ചെയ്തു. 1935- ലെ ഗവണ്മെന്റ് ഓഫ് ഇന്ത്യ ആക്ടിന്റെ ഭാഗമായി നോർത്ത് വെസ്റ്റ് ഫ്രോണ്ടിയർ പ്രവിശ്യയിൽ പരിമിതമായ ഒരു ഫ്രാഞ്ചൈസി ആദ്യമായി അവതരിപ്പിച്ചു. തുടർന്നുള്ള തിരഞ്ഞെടുപ്പിൽ ബച്ചാ ഖാന്റെ സഹോദരൻ ഡോ. ഖാൻ സാഹിബ് മുഖ്യമന്ത്രിയായി.
1940 നു ശേഷം ക്വിറ്റ് ഇന്ത്യാ പ്രസ്ഥാനത്തിലെ ഖുദായ് ഖിദ്മത്ഗർ പ്രസ്ഥാനത്തിന്റെ മറ്റൊരു പ്രവർത്തനത്തെ നേരിടുകയുണ്ടായി. ആ കാലഘട്ടത്തിൽ പ്രവിശ്യയിലെ മുസ്ലീം ലീഗിൽ നിന്നുള്ള എതിർപ്പ് വർധിച്ചുവരികയാണ് ഉണ്ടായത്. അതിന്റെ കോൺഗ്രസ് അഫിലിയേറ്റ് 1946- ലെ തെരഞ്ഞെടുപ്പിൽ വീണ്ടും നേടി.
1947 ജൂണിൽ, ഖുദായി ഖിദ്മത് ഗാർഡുകൾ ബന്നു പ്രമേയം പ്രഖ്യാപിച്ചു. പഷ്തൂണിൽ ഒരു സ്വതന്ത്ര രാജ്യം ഉളവാക്കാൻ പഷ്തൂണുകൾക്ക് അനുമതി നൽകണമെന്ന് ആവശ്യപ്പെടുകയും, പാകിസ്താനിൽ ചേരുന്നതിന് പകരം ബ്രിട്ടീഷ് ഇന്ത്യയുടെ എല്ലാ പഷ്തൂൺ ഭൂപ്രദേശങ്ങളും രചിക്കുകയും ചെയ്തു. എന്നാൽ ബ്രിട്ടീഷ് രാജ് ഈ പ്രമേയത്തിന്റെ ആവശ്യം നിരസിച്ചു. വിഭജനത്തിനു ശേഷം, ഖുദായി ഖിദ്മത്ഗർ പുതിയ പാക് സർക്കാരിൽനിന്ന് പിന്മാറി. ഖുദായി ഖിദ്മത് ഗാർ സർക്കാർ നീക്കം ചെയ്യുകയും അവരുടെ പ്രസ്ഥാനം നിരോധിക്കുകയും ചെയ്തു.
ബാഹ്യ ലിങ്കുകൾ
വർഗ്ഗം:ഇന്ത്യൻ സ്വാതന്ത്ര്യസമരം
1893
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ തൊണ്ണൂറ്റിമൂന്നാം വർഷമായിരുന്നു 1893.
സംഭവങ്ങൾ
സെപ്റ്റംബർ 11 - സ്വാമി വിവേകാനന്ദൻ ഷികാഗൊ സർവ്വമത സമ്മേളനത്തിൽ 'അമേരിക്കയിലെ എന്റെ സഹോദരി സഹോദരന്മാരെ' എന്നു തുടങ്ങുന്ന വിഖ്യാതമായ പ്രസംഗം നടത്തി.
ജനനങ്ങൾ
ജനുവരി 5 – പരമഹംസ യോഗാനന്ദൻ
ഏപ്രിൽ 9 - മഹാപണ്ഡിറ്റ് രാഹുൽ സാംകൃത്യായൻ
നവംബർ 3 – നോബെൽ പുരസ്കര ജേതാവായ അമേരിക്കൻ ശാസ്ത്രജ്ഞൻ എഡ്വേർഡ് ആഡെൽബർട്ട് ഡോയിസി,
References
വർഗ്ഗം:1893
ഡോറിസ് സിമിയോൺ
അഭിനയ ജീവിതം
ഡോറിസിന്റെ ആദ്യ പ്രണയം ഒരു നവാഗതനാകാനായിരുന്നു. എന്നാൽ വാലെ അഡെനുഗ പ്രൊഡക്ഷൻ (WAP) യുടെ "പാപ്പാ അജാസ്‌കോ" എന്ന സിറ്റുവേഷനൽ കോമഡി സിറ്റ്‌കോമിലെ ഒരു അതിഥി വേഷത്തിനായുള്ള ഓഡിഷനെ കുറിച്ച് ഒരു സുഹൃത്ത് അവളോട് പറഞ്ഞപ്പോൾ അവർ ഓഡിഷനായി പോയി. അവർക്ക് ആ വേഷം ലഭിച്ചു. ഒരു യൊറൂബയും ഇംഗ്ലീഷുകാരിയുമായ സിമിയോണൻ പാപ്പാ അജാസ്കോ കോമഡി പരമ്പരയുടെ മൂന്ന് എപ്പിസോഡുകളിൽ ഒരു ഭാഗത്തോടെയാണ് ആരംഭിച്ചത്. തുടർന്ന് നോളിവുഡ് ചിത്രങ്ങളായ ഒലോജു ഈഡെ, അലകട, ടെൻ മില്യൺ നായരാ, മൊഡ്യൂപ്പേ ടെമി എന്നീ ചിത്രങ്ങളിൽ അഭിനയിച്ചു. എടി കെറ്റയിലും അവർ പ്രത്യക്ഷപ്പെട്ടിട്ടുണ്ട്.
2010-ൽ ഗെറ്റോ ഡ്രീംസിൽ ഡാ ഗ്രിന്റെ കാമുകിയായി അഭിനയിച്ചു. ഒപ്പം ഒമോ ഇയ കണുമായി സഹകരിച്ച് നിർമ്മിച്ചു.
അന്തരിച്ച ചലച്ചിത്രസംവിധായകനും നടനുമായ യോമി ഒഗുൻമോളയുടെ ആദ്യ വേഷത്തിൽ, 100-ലധികം സിനിമകളിൽ അഭിനയിച്ച സിമിയോൺ ഒന്നാം സ്ഥാനത്തെത്തി. ഇതിൽ എടി കെറ്റ, ഒലോജു ഈഡെ, അലകട, ടെൻ മില്യൺ നായരാ, അബാനി കെഡുൻ, ഇസെജു മറുൺ, ഒമോ ഇയ കൺ, ഗെറ്റോ ഡ്രീംസ്, സൈലൻസ്, ഗൂച്ചി ഗേൾസ്, ആലകട, ഒമോ പ്യൂപ്പ, അസിരി, മൊഡ്യൂപ്പെ ടെമി എന്നിവ ഉൾപ്പെടുന്നു.
മാസ്റ്റർ ഓഫ് ചടങ്ങായും ടിവി ഷോ അവതാരകനായും ഇരട്ടിയാകാൻ കഴിവുള്ള ഒരു ജനിച്ച നടി, ഡോറിസ് പാപ്പാ അജാസ്‌കോ കോമഡി സീരീസിന്റെ മൂന്ന് എപ്പിസോഡുകളിലെ ഒരു ഭാഗത്തിലൂടെയാണ് തന്റെ കരിയർ ആരംഭിച്ചത്.
അംഗീകാരം
2015 ജൂലൈയിൽ, കുട്ടികളുടെ പ്രശസ്തമായ ഫ്രൂട്ട് ഡ്രിങ്ക് ആയ റിബേനയുടെ മുഖമാകാൻ ഡോറിസ് ഗ്ലാക്സോസ്മിത്ത്ക്ലൈനുമായുള്ള കരാർ പുതുക്കി.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1977-ൽ ജനിച്ചവർ
കെ.ആർ. വിജയ
ഇന്ത്യയിലെ പ്രസിദ്ധ നടിയായ '''കെ.ആർ. വിജയ''' മലയാളം, തമിഴ്, തെലുഗു എന്നീ ഭാഷകളിൽ തന്റെ അഭിനയം കാഴ്ചവച്ചിട്ടുണ്ട്.
1960-ൽ തുടങ്ങിയ അവരുടെ സിനിമാ ജീവിതം കഴിഞ്ഞ നാലു പതിറ്റാണ്ടുകളായി തെക്കേ ഇന്ത്യയിൽ തുടർന്നുകൊണ്ടിരിക്കുന്നു. തെക്കേ ഇന്ത്യയിലെ മിക്കവാറും എല്ലാ നടന്മാർക്കൊപ്പവും കെ.ആർ. വിജയ അഭിനയിച്ചിട്ടുണ്ട്.
ജീവിതരേഖ
1938 നവംബർ 30-ന് തൃശ്ശൂരിൽ ജനിച്ചു. ബാല്യകാലം മുഴുവനും പുണ്യനഗരമായ പളനിയിലാണ് ചെലവഴിച്ചത്. വിജയയുടെ പിതാവ് കേരളത്തിൽ നിന്നുള്ള വ്യക്തിയായിരുന്നു. എം.കെ. രാധയുടെ നാടകട്രൂപ്പിലെ ഒരു നടനായിരുന്ന അദ്ദേഹം സ്വന്തം മകൾ ഒരു വലിയ നടിയായിത്തീരണം എന്ന് ആഗ്രഹിച്ചിരുന്നു.
ഔദ്യോഗികജീവിതം
1963-ൽ കെ.എസ്. ഗോപാലകൃഷ്ണന്റെ കർപ്പകം എന്ന തമിഴ് സിനിമയിൽ അഭിനയിച്ചു കൊണ്ടാണ് കെ.ആർ. വിജയയുടെ സിനിമാ ജീവിതം ആരംഭിച്ചത്. ഇദ്ദേഹത്തിന്റെ തന്നെ നദിയിൽ മുത്തു എന്ന ഫിലിമിൽ അഭിനയിച്ചുകൊണ്ട് നൂറാമത്തെ ഫിലിമും പൂർത്തിയാക്കി.
എല്ലാ തെക്കേ ഇന്ത്യൻ ഭാഷകളിലുമായി ഏതാണ്ട് 400-ഓളം ചിത്രങ്ങളിൽ വിജയ അഭിനയിച്ചിട്ടുണ്ട്. തമിഴിലും, മലയാളത്തിലും, തെലുങ്കിലുമായി 100 വീതം ചിത്രങ്ങളിൽ അഭിനയിച്ചു. ഹിന്ദിയിലും ഊഞ്ചേ ലോഗ് എന്ന പടത്തിൽ അഭിനയിച്ചിട്ടുണ്ട്. ഹിന്ദിയിൽ അവരുടെ കൂടെ അഭിനയിച്ചത് രാജ്കുമാറും, ഫിറോസ് ഖാനുമായിരുന്നു. അരഡസനോളം കന്നടചിത്രത്തിലും അവർ അഭിനയിച്ചിട്ടുണ്ട്.
കെ.ആർ. വിജയയുടെ ചില പ്രശസ്ത സിനിമകൾ.
പുറത്തേക്കുള്ള കണ്ണികൾ
വർഗ്ഗം:1938-ൽ ജനിച്ചവർ വർഗ്ഗം:നവംബർ 30-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
വൈൻ ടൂറിസം
ലഘുചിത്രം| സാധാരണ വൈനറി രുചി മുറി വീഞ്ഞ് ഉണ്ടാക്കുന്നത് കാണാനും വാങ്ങാനും രുചിക്കാനും ഒക്കെയായി നടത്തുന്ന  വിനോദസഞ്ചാരമാണ് വൈൻ ടൂറിസം എന്ന് അറിയപ്പെടുന്നത്. ഇത് എനോടൂറിസം, വിനിടൂറിസം എന്നീ പേരുകളിലും അറിയപ്പെടുന്നു. വൈനറികൾ സന്ദർശിക്കുക, വിവിധ തരത്തിലുള്ള വൈനുകൾ രുചിക്കുക, മുന്തിരിത്തോട്ടത്തിലൂടെയുള്ള നടത്തം, അല്ലെങ്കിൽ വിളവെടുപ്പിൽ സജീവമായി പങ്കെടുക്കുക എന്നിവയെല്ലാം ഉൾപ്പെടുന്നതാണ് വൈൻ ടൂറിസം. ലഘുചിത്രം| അർജന്റീനയിലെ സാൻ ജുവാൻ, ഗ്രാഫിഗ്നയിലെ വൈൻ മ്യൂസിയം
ചരിത്രം
ടൂറിസത്തിന്റെ താരതമ്യേന പുതിയ രൂപമാണ് വൈൻ ടൂറിസം. അതിന്റെ ചരിത്രം ഓരോ പ്രദേശത്തിനും വ്യത്യസ്തമാണ്. നാപ്പ വാലി എവി‌എ, വൈൻ കൺട്രി തുടങ്ങിയ സ്ഥലങ്ങളിൽ, 1975 ൽ ഒരു സംയോജിത വിപണന ശ്രമം നടപ്പിലാക്കിയപ്പോൾ വൈൻ ടൂറിസം വളരെയധികം വളർച്ച കൈവരിച്ചു, അതിന് ശേഷം 1976 ലെ ജഡ്ജ്മെൻ്റ് ഓഫ് പാരീസ് ഇതിന് കൂടുതൽ ഊർജ്ജം പകർന്നു.
നിലവിൽ
21-ാം നൂറ്റാണ്ടിന്റെ ആദ്യ ദശകത്തിൽ വൈൻ ടൂറിസവുമായി ബന്ധപ്പെട്ട വ്യവസായം ഗണ്യമായി വളർന്നു. അമേരിക്കൻ ഐക്യനാടുകളിൽ 27 ദശലക്ഷം യാത്രക്കാർ, അല്ലെങ്കിൽ 17% അമേരിക്കൻ വിനോദ സഞ്ചാരികൾ പാചക അല്ലെങ്കിൽ വൈൻ സംബന്ധമായ പ്രവർത്തനങ്ങളിൽ ഏർപ്പെടുന്നു. ഇറ്റലിയിൽ ഇത് ഏകദേശം 5 ദശലക്ഷം യാത്രക്കാരാണ്, ഇത് 2.5 ബില്യൺ യൂറോ വരുമാനം ഉണ്ടാക്കുന്നു.
ജർമ്മനി, ഓസ്ട്രിയ, സ്ലൊവേനിയ, സ്പെയിൻ, ഫ്രാൻസ്, ഗ്രീസ്, ഹംഗറി, ഇറ്റലി, പോർച്ചുഗൽ എന്നിവിടങ്ങളിൽ സെല്ലാർ സന്ദർശനം പ്രോത്സാഹിപ്പിക്കുന്നതിനായി എല്ലാ വർഷവും നവംബർ രണ്ടാം ഞായറാഴ്ച "എനോടൂറിസം ദിനം" ആഘോഷിക്കുന്നു. വടക്കേ അമേരിക്കയിൽ, ആദ്യത്തെ വൈൻ ടൂറിസം ദിനത്തിന് 2013 മെയ് 11 ന് തുടക്കം കുറിച്ചു.
അടുത്ത കാലത്തായി ചിലി രാജ്യത്തുടനീളം നിരവധി വൈൻ ടൂറിസ്റ്റ് റൂട്ടുകൾ തുറന്നിട്ടുണ്ട്, അവയിൽ പലതിലും രാത്രി താമസസൗകര്യവും നൽകുന്നു.
ഇന്ത്യയിൽ മഹാരാഷ്ട്രയിൽ, നാസിക്കിലെ സുല മുന്തിരിത്തോട്ടം, നാസിക്കിലെ തന്നെ സാംബ വൈൻ, ചാറ്റൗ ഇൻഡേജ്‌ എസ്റ്റേറ്റ് നാരായൺ ഗാവോൺ, അതുപോലെ മധ്യപ്രദേശ് ടിൻഡോറിയിലെ ചാറ്റൌ ഡി ഒറി, കർണ്ണാടക നന്ദി ഹിൽസിലെ ഗ്രോവർ മുന്തൊരിത്തോട്ടം എന്നിവ വൈൻ ടൂറിസത്തിന് പേര്കെട്ട സ്ഥലങ്ങളാണ്. എല്ലാവർഷവും ഫെബ്രുവരി മാസത്തിൽ സുലയിൽ വൈൻഫെസ്റ്റ് നടക്കാറുണ്ട്. ഇന്ത്യയിലെ പ്രശസ്തമായ വൈൻ കാർണിവൽ ആയ ഇതിൽ പങ്കെടുക്കാൻ ഓരോ വർഷവും പതിനായിരക്കണക്കിന് ആളുകളാണ് എത്തുന്നത്.
പ്രവർത്തനങ്ങൾ
ലഘുചിത്രം| അർജന്റീനയിലെ മെൻഡോസയിലെ മുന്തിരിത്തോട്ടങ്ങളിലൂടെയുള്ള സൈക്ലിംഗ് വൈനറികളിലേക്കുള്ള മിക്ക സന്ദർശനങ്ങളും നടക്കുന്നത് വൈൻ ഉത്പാദിപ്പിക്കുന്ന സൈറ്റിലോ സമീപത്തോ ആണ്. സന്ദർശകർ സാധാരണയായി വൈനറിയുടെ ചരിത്രം മനസിലാക്കുന്നു, വീഞ്ഞ് എങ്ങനെ നിർമ്മിക്കുന്നുവെന്ന് കാണുന്നു, തുടർന്ന് ആവശ്യമുള്ളവർ വൈനുകൾ ആസ്വദിക്കുകയും ചെയ്യും. ചില വൈനറികളിൽ, വൈനറിയിലെ ഒരു ചെറിയ ഗസ്റ്റ് ഹൗസിൽ താമസ സൗകര്യവും വാഗ്ദാനം ചെയ്യുന്നു. പല സന്ദർശകരും അവിടെ നിർമ്മിച്ച വൈൻ വാങ്ങാറുമുണ്ട്, ഇതിലൂടെയുള്ള വരുമാനം അവരുടെ വാർ‌ഷിക വിൽ‌പനയുടെ 33% വരെ വരും.
വളരെ ചെറുതും കുറഞ്ഞ ഉൽ‌പാദന പ്രദേശങ്ങളുമാളായ പ്രിയോറാറ്റ്, കാറ്റലോണിയ പോലെയുള്ളള സ്ഥലങ്ങൾ, ഉടമയുമായി ചെറിയതും അടുപ്പമുള്ളതുമായ സന്ദർശനങ്ങളിൽ ശ്രദ്ധ കേന്ദ്രീകരിക്കുന്നു. മുന്തിരിത്തോട്ടങ്ങളിലൂടെയുള്ള നടത്തങ്ങളും മറ്റും ഈ പ്രദേശത്തിന്റെ സവിശേഷ ഗുണങ്ങൾ മനസ്സിലാക്കാൻ സന്ദർശകരെ സഹായിക്കുന്നു.
എനോടൂറിസം വ്യവസായം വളരുന്നതിന് അനുസരിച്ച്, "ബുറിക്ലെറ്റ" പോലെയുള്ള വൈദ്യുത സഹായത്തോടെയുള്ള സൈക്കിളുകൾ ഓടിക്കുന്നത് പോലുള്ളവയും ഇതിൽ ഉൾപ്പെടുത്തുന്നു.
ഭാവി
മിക്ക ടൂറിസം ഏജൻസികളും ഇത് ടൂറിസം വ്യവസായത്തിന്റെ വളരെയധികം വളർച്ചാ സാധ്യതയുള്ള ഒരു വിഭാഗമായി കാണുന്നു. ചില പ്രദേശങ്ങളിൽ വൈൻ ടൂറിസം മേഖല അതിന്റെ മുഴുവൻ ശേഷിയുടെ 20% മാത്രമേ പ്രവർത്തിക്കുന്നുള്ളൂ എന്ന് അവർ പ്രസ്താവിക്കുന്നു.
എനോ‌ടൂറിസം വളരുന്നതിനനുസരിച്ച്, പ്രദേശങ്ങൾ‌ തുടർച്ചയായ അടിസ്ഥാന സൌകര്യങ്ങൾ വികസിപ്പിച്ച് ആളുകളുടെ എണ്ണം കൈകാര്യം ചെയ്യേണ്ടതുണ്ട്, അല്ലാത്തപക്ഷം ഇത് സന്ദർശകരെ അകറ്റുകയും വൈൻ ടൂറിസത്തിന് വിപരീത ഫലം ഉണ്ടാകുകയും ചെയ്യും.
കൂടുതൽ വായനയ്ക്ക്
വർഗ്ഗം:വിനോദസഞ്ചാരത്തിന്റെ തരങ്ങൾ വർഗ്ഗം:വീഞ്ഞ്
മഡോണ ആന്റ് ചൈൽഡ് (ജെന്റൈൽ ഡാ ഫാബ്രിയാനോ, പെറുഗിയ)
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1424-ൽ വരച്ച ടെമ്പറ പാനൽ പെയിന്റിംഗാണ് മഡോണ ആന്റ് ചൈൽഡ്. ഈ ചിത്രം ഇപ്പോൾ പെറുജിയയിലെ ഗാലേരിയ നസിയോണേൽ ഡെൽ ഉമ്‌ബ്രിയയിലാണ് പ്രദർശിപ്പിച്ചിരിക്കുന്നത്.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ജെന്റൈൽ ഡാ ഫാബ്രിയാനോ വരച്ച ചിത്രങ്ങൾ
കീൽ സർവ്വകലാശാല
കീൽ സർവ്വകലാശാല (German: Christian-Albrechts-Universität zu Kiel, CAU) ജർമനിയിലെ കീൽ നഗരത്തിലെ ഒരു സർവ്വകലാശാലയാകുന്നു. 1665ൽ സ്ഥാപിച്ചതാണിത്. ഇന്ന് 24000 പഠിതാക്കളാണിവിടെയുള്ളത്. ഷ്ലെസ്വിഗ് ഹോൾസ്റ്റീൻ സംസ്ഥാനത്തെ ഏറ്റവും പഴക്കമുള്ളതും വലുതും പ്രശസ്തവുമാണീ സർവ്വകലാശാല.
അവലംബം
വർഗ്ഗം:കീൽ സർവ്വകലാശാല
ദ ഫാൽക്കൺ ആൻഡ് ദ വിന്റർ സോൾജ്യർ
ഡിസ്‌നി+ എന്ന സ്ട്രീമിംഗ് സേവനത്തിനായി മാൽക്കം സ്പെൽമാൻ സൃഷ്ടിച്ച ഒരു അമേരിക്കൻ ടെലിവിഷൻ മിനിസീരിസാണ് ദി ഫാൽക്കൺ ആൻഡ് ദ വിന്റർ സോൾജിയർ. സാം വിൽസൺ / ഫാൽക്കൺ, ബക്കി ബാർൺസ് / വിന്റർ സോൾജിയർ എന്നീ കഥാപാത്രങ്ങളെ അവതരിപ്പിക്കുന്നത് മാർവൽ കോമിക്‌സിനെ അടിസ്ഥാനമാക്കിയാണ്. മാർവൽ സ്റ്റുഡിയോസ് നിർമ്മിച്ച മാർവൽ സിനിമാറ്റിക് യൂണിവേഴ്സിലെ (MCU) രണ്ടാമത്തെ ടെലിവിഷൻ പരമ്പരയാണിത്. ഫ്രാഞ്ചൈസിയുടെ സിനിമകളുമായി തുടർച്ച പങ്കിടുന്നതും അവഞ്ചേഴ്സ്: എൻഡ് ഗെയിം (2019) എന്ന സിനിമയുടെ സംഭവങ്ങൾക്ക് ശേഷം നടക്കുന്നതും. കരി സ്കോഗ്ലാൻഡ് സംവിധാനത്തിൽ സ്പെൽമാൻ മുഖ്യ എഴുത്തുകാരനായി സേവനമനുഷ്ഠിച്ചു.
എപ്പിസോഡുകൾ
വർഗ്ഗം:അമേരിക്കൻ ടെലിവിഷൻ പരമ്പരകൾ
നിനക്കു ഞാനും എനിക്കു നീയും
പാപ്പനംകോട് ലക്ഷ്മണൻ കഥ, തിരക്കഥ, സംഭാഷണം എന്നിവ രചിച്ച് ജെ. ശശികുമാർ സംവിധാനം ചെയ്ത് 1978ൽ പുറത്തിറങ്ങിയ ഒരു മലയാളചലച്ചിത്രമാണ് നിനക്കു ഞാനും എനിക്കു നീയും. തിരുപ്പതി ചെട്ടിയാർ നിർമ്മിച്ച ഈ ചിത്രത്തിൽ പ്രേം നസീർ, വിധുബാല, ശങ്കരാടി, ജഗതി തുടങ്ങിയവർ പ്രധാന വേഷങ്ങളിൽ അഭിനയിച്ചു. ഈ ചിത്രത്തിൽ പാപ്പനംകോട് ലക്ഷ്മണൻ, ചിറയിൻകീഴ് രാമകൃഷ്ണൻ നായർ എന്നിവരെഴുതിയ ഗാനങ്ങൾക്ക് വി. ദക്ഷിണാമൂർത്തി ഈണം നൽകി.
==അഭിനേതാക്കൾ ==
ഗാനങ്ങൾ
ഗാനങ്ങൾ :പാപ്പനംകോട് ലക്ഷ്മണൻ ചിറയിൻകീഴ് രാമകൃഷ്ണൻ നായർ ഈണം : വി. ദക്ഷിണാമൂർത്തി
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണന്റെ ഗാനങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:നസീർ-വിധുബാല ജോഡി വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ വർഗ്ഗം:പാപ്പനംകോട്- മൂർത്തി ഗാനങ്ങൾ വർഗ്ഗം:ചിറയിൻകീഴ് - മൂർത്തി ഗാനങ്ങൾ വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
കടലൂർ വിളക്കുമാടം
ഇന്ത്യയിൽ ഉയരംകൊണ്ട് രണ്ടാംസ്ഥാനത്തു് നിൽക്കുന്ന വിളക്കുമാടമാണു് കടലൂർ വിളക്കുമാടം. മൂടാടി ഗ്രാമപഞ്ചായത്തിലെ കടലൂർ ദേശത്താണു് ഈ വിളക്കുമാടം സ്ഥിതി ചെയ്യുന്നതു്. 1913-ൽ ബ്രിട്ടീഷുകാരാണു് വിളക്കുമാടം സ്ഥാപിച്ചതു്. കടലൂരിൽ നിന്നും നാലു് കിലോമീറ്ററോളം അകലെയുള്ള വെള്ളിയാങ്കല്ലിൽ ഇടിച്ചു് പലനാവികരുടേയും കപ്പൽ മുങ്ങുകയുണ്ടായി. ഈ സാഹചര്യത്തിൽ കപ്പൽ യാത്രികർക്കു് കരകാണിക്കുവാൻ വേണ്ടിയാണു് കടലൂരിലുള്ള മലമുകളിൽ വിളക്കുമാടം സ്ഥാപിക്കുവാനിടയായതെന്നു് പറയപ്പെടുന്നു. ഭാരത സർക്കാറിന്റെ കപ്പൽ ഗതാഗത വകുപ്പിന് കീഴിലാണു് ഇപ്പോൾ കടലൂർ പോയിന്റ് ലൈറ്റ് ഹൌസ്. വൈകീട്ടു് മൂന്നു്മണിമുതൽ അഞ്ച് മണിവരെ ഇവിടെ സന്ദർശകർക്കായി തുറന്നുകൊടുക്കുന്നു.
രാജപുരം
ഉത്തരകേരളത്തിലെ ഒരു കുടിയേറ്റ കേന്ദ്രമാണ് രാജപുരം. കാസർഗോഡ് ജില്ലയിലെ കള്ളാർ പഞ്ചായത്തിലാണു ഈ ഗ്രാമം സ്ഥിതി ചെയ്യുന്നത്. ഏച്ചിക്കോൽ എന്നപേരിൽ അറിയപ്പെട്ടു വന്നിരുന്ന ഈ പ്രദേശം, ക്നാനായകുടിയേറ്റക്കാരുടെ വരവിനുശേഷമാണ്‌ രാജപുരം എന്ന പേരിൽ അറിയപ്പെട്ടു തുടങ്ങിയത്. 1943 -ൽ എത്തിച്ചേർന്ന കുടിയേറ്റകർഷകർ താമസിക്കാൻ വേണ്ടിയുണ്ടാക്കിയ ഷെഡ് പിന്നീട് പള്ളിയായി ഉപയോഗിച്ചു തുടങ്ങി. തുടർന്ന് അടുത്തുതന്നെ സ്കൂൾ പണിയുകയും വ്യാപാരസ്ഥാപനങ്ങൾ വരികയും ചെയ്തു. രാജപുരം ഇന്ന് മലയോര ഗ്രാമപ്രദേശങ്ങളിൽ വികസനകാര്യത്തിൽ വളരെ മുന്നിൽ നിൽക്കുന്ന ഒരു പ്രദേശമാണ്‌. ബാങ്കുകൾ, പൊലീസ് സ്റ്റേഷൻ, പോസ്റ്റോഫീസ് തുടങ്ങിയ പൊതുസ്ഥാപനങ്ങൾ പ്ലസ്‌ടു അടക്കമുള്ള സ്കൂൾ, ഡിഗ്രി കോളേജ് തുടങ്ങി നാടിന്റെ വികസനത്തിനാവശ്യമായ ഒട്ടനവധി സം‌ഗതികൾ ഇന്നിവിടെ ഉണ്ട്.
ഇതുകൂടി കാണുക
*മലബാർ കുടിയേറ്റം സ്കൂൾവിക്കി
അവലംബം
പുസ്തകം: കാസർഗോഡ്: ചരിത്രവും സമൂഹവും - കാസർഗോഡ് ജില്ലാപഞ്ചായത്ത് പ്രസിദ്ധീകരണം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വള്ളിയൂർക്കാവ്
വയനാട്ടിലെ മാനന്തവാടിക്കടുത്തുള്ള ഒരു ഗ്രാമമാണ് വള്ളിയൂർക്കാവ് (Valliyoorkavu). പ്രശസ്തമായ വള്ളിയൂർക്കാവ് ക്ഷേത്രം ഇവിടെയാണ്.
ടമ്മി ബ്രൂസ്
യാഥാസ്ഥിതിക അമേരിക്കൻ റേഡിയോ ഹോസ്റ്റും എഴുത്തുകാരിയും രാഷ്ട്രീയ കമന്റേറ്ററുമാണ് '''ടമ്മി കെ. ബ്രൂസ്''' (ജനനം: ഓഗസ്റ്റ് 20, 1962). ആരംഭത്തിൽ നാഷണൽ ഓർഗനൈസേഷൻ ഫോർ വിമൻ ലോസ് ഏഞ്ചൽസ് ചാപ്റ്ററിന്റെ പ്രസിഡന്റായിരുന്ന അവർ നിലവിൽ ഫോക്സ് ന്യൂസ് ചാനലിലേക്ക് ഓൺ-എയർ കോൺട്രിബ്യൂട്ടറും ഫോക്സ് നേഷനിൽ ഗെറ്റ് ടമ്മി ബ്രൂസിന്റെ അവതാരകയുമാണ്.
കരിയർ
സതേൺ കാലിഫോർണിയ സർവകലാശാലയിൽ നിന്ന് ബ്രൂസ് പൊളിറ്റിക്കൽ സയൻസിൽ ബിരുദം നേടി.
ഏഴ് വർഷക്കാലം, ബ്രൂസ് നാഷണൽ ഓർഗനൈസേഷൻ ഫോർ വിമൻ (NOW) (1990–1996) ലോസ് ഏഞ്ചൽസ് ചാപ്റ്ററിന്റെ പ്രസിഡന്റായി സേവനമനുഷ്ഠിച്ചു. ബ്രൂസ് ഡയറക്ടർ ബോർഡിൽ രണ്ട് വർഷം സേവനമനുഷ്ഠിച്ചുവെങ്കിലും പിന്നീട് അവരുടെ ഒരു പുസ്തകത്തിൽ സംഘടനയെ വിമർശിച്ചു. 1990 കളുടെ തുടക്കത്തിൽ, അമേരിക്കൻ സൈക്കോ എന്ന നോവലിലെ ലൈംഗിക അതിക്രമങ്ങളെ പരസ്യമായി വിമർശിക്കാനുള്ള പ്രചാരണത്തിന് അവർ നേതൃത്വം നൽകി. പുസ്തകത്തിന്റെ പ്രസാധകനായ നോഫ് ഒരു വർഷത്തേക്ക് എല്ലാ തലക്കെട്ടുകളും ബഹിഷ്കരിക്കാനുള്ള ശ്രമത്തിന് നേതൃത്വം നൽകി.
1996-ൽ, ഒ.ജെ. സിംപ്‌സൺ കൊലപാതക വിചാരണയ്‌ക്കിടെ "വംശീയ വിവേചനരഹിതമായ അഭിപ്രായങ്ങൾ" എന്ന് അവകാശപ്പെട്ടതിന് ബ്രൂസിനെ വിമർശിക്കാൻ നൗ എക്‌സിക്യൂട്ടീവ് ബോർഡ് വോട്ട് ചെയ്തു. 1996 മെയ് മാസത്തിൽ, ബ്രൂസ് ലോസ് ഏഞ്ചൽസിന്റെ പ്രസിഡന്റ് സ്ഥാനം രാജിവച്ചു. ഡിഫൻസ് അറ്റോർണി ജോണി കൊച്ചന്റെ "വംശീയ പ്രശ്‌നങ്ങൾ" എന്ന വിചാരണ വാദത്തിന് വിരുദ്ധമായി ഗാർഹിക പീഡനത്തിൽ ശ്രദ്ധ കേന്ദ്രീകരിച്ചതാണ് ഈ അപവാദത്തിന് കാരണമെന്ന് ബ്രൂസ് അവകാശപ്പെട്ടു. അതിനുശേഷം, ബ്രൂസ് തന്റെ വിമർശനത്തിൽ തർക്കത്തെക്കുറിച്ച് എഴുതിയിട്ടുണ്ട്. യു.എസിലെ ഫെമിനിസ്റ്റ് സ്ഥാപനം ആധികാരികമായ ഫെമിനിസം ഉപേക്ഷിച്ചതായി അവർ പറഞ്ഞു.
1997-ൽ, അവർ KFI-യിൽ ഒരു രാത്രി വാരാന്ത്യ ടോക്ക് ഷോ അവതരിപ്പിച്ചു. 2000-കളിൽ ഉടനീളം ടോക്ക് റേഡിയോ നെറ്റ്‌വർക്കിൽ ബ്രൂസ് ഒരു ദേശീയ റേഡിയോ പരിപാടി അവതരിപ്പിച്ചു.
2003-ൽ, ഗ്രേ ഡേവിസിനെതിരായ വിജയകരമായ തിരിച്ചുവിളിക്കലിന് ശേഷം ഗവർണർ അർനോൾഡ് ഷ്വാർസെനെഗറിന്റെ ട്രാൻസിഷൻ ടീമിൽ സേവനമനുഷ്ഠിക്കാൻ ബ്രൂസ് നിയമിതയായി.
2009-ൽ, പ്രസിഡന്റ് ബരാക് ഒബാമയും അദ്ദേഹത്തിന്റെ കുടുംബവും വൈറ്റ് ഹൗസിലേക്ക് താമസം മാറിയതിന് ശേഷം, ബ്രൂസ് പറഞ്ഞു, "ഞങ്ങൾക്ക് വൈറ്റ് ഹൗസിൽ ചവറ്റുകുട്ടയുണ്ട്."
TRN-ൽ നിന്ന് കോർട്ട്‌സൈഡ് എന്റർടൈൻമെന്റ് ഗ്രൂപ്പിലേക്കുള്ള ലോറ ഇൻഗ്രാം ഷോയുടെ മാറ്റത്തിനിടെ അതിഥി അവതാരകനായി 2012 നവംബറിൽ ബ്രൂസ് ടോക്ക് റേഡിയോ നെറ്റ്‌വർക്കിൽ തിരിച്ചെത്തി.. 2014-ൽ, ബ്രൂസ് യാഥാസ്ഥിതിക യൂട്യൂബ് ചാനലായ പ്രാഗർ യൂണിവേഴ്സിറ്റിക്ക് വേണ്ടി ഒരു ഹ്രസ്വ വീഡിയോ സൃഷ്ടിച്ചു, അതിൽ സമകാലിക ഫെമിനിസ്റ്റ് പ്രസ്ഥാനത്തെക്കുറിച്ചുള്ള തന്റെ വിമർശനങ്ങൾ സംഗ്രഹിച്ചു.
"ജിഞ്ചർബ്രെഡ് മനുഷ്യരെ" "ജിഞ്ചർബ്രെഡ് ആളുകൾ" എന്ന് വിളിക്കാനുള്ള ഒരു സ്കോട്ടിഷ് കോഫി ഷോപ്പിന്റെ തീരുമാനത്തെ വിമർശിക്കാൻ 2018 ഡിസംബറിൽ ബ്രൂസ് ഫോക്സ് ന്യൂസിൽ പ്രത്യക്ഷപ്പെട്ടു. ബ്രൂസ് പറഞ്ഞു, "വ്യക്തമായും, അവർ പുരുഷന്മാരാണ്". കോഫി ഷോപ്പിന്റെ തീരുമാനത്തെ അവർ അഭിപ്രായ സ്വാതന്ത്ര്യം പാലിക്കുന്നതിലെ "ടിപ്പിംഗ് പോയിന്റ്" ആയി വിശേഷിപ്പിച്ചു.
ബ്രൂസ് ഒരു ഫോക്സ് ന്യൂസ് സംഭാവകനാണ്. 2019-ൽ, ഫോക്സ് നേഷൻ സ്ട്രീമിംഗ് സേവനത്തിൽ സംപ്രേഷണം ചെയ്യുന്ന ഗെറ്റ് ടാമി ബ്രൂസിന്റെ അവതാരകയായി അവർ മാറി.
പുറംകണ്ണികൾ
വർഗ്ഗം:1962-ൽ ജനിച്ചവർ
ഓം ശാന്തി ഓശാന
ജൂഡ് ആന്റണി ജോസഫ് സംവിധാനം ചെയ്ത് 2014ൽ പുറത്തിറങ്ങിയ മലയാളചലച്ചിത്രമാണ് ഓം ശാന്തി ഓശാന. നസ്രിയ നസീമും നിവിൻ പോളിയും പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിന്റെ രചന നിർവഹിച്ചിരിക്കുന്നത് മിഥുൻ മാനുവൽ തോമസാണ്. വിനീത് ശ്രീനിവാസൻ, അജു വർഗീസ്, രഞ്ജി പണിക്കർ, വിനയ പ്രസാദ് തുടങ്ങിയവരും ഈ ചിത്രത്തിൽ അഭിനയിക്കുന്നുണ്ട്. അനന്യ ഫിലിംസ് നിർമ്മിച്ചിരിക്കുന്ന ഈ ചിത്രത്തിന്റെ സംഗീതം ഷാൻ റഹ്മാന്റെയാണ്. വ്യത്യസ്തമായ ഒരു പ്രണയകഥ പറഞ്ഞ ഓം ശാന്തി ഓശാന വൻ പ്രദർശന വിജയം നേടി.
പുറത്തേക്കുള്ള കണ്ണികൾ
വർഗ്ഗം:മികച്ച ജനപ്രിയ ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
പാവോണിയ (പ്ലാന്റ്)
മാൾവ കുടുംബമായ മാൽവേസീയിലെ പൂക്കുന്ന ചെടികളുടെ ഒരു ജനുസ്സാണ് പാവോണിയ. സ്പാനിഷ് സസ്യശാസ്ത്രജ്ഞനായ ജോസ് ആന്റോണിയോ പാവോൺ ജിമെനെസിൻറെ (1754-1844) ബഹുമാനാർത്ഥമാണ് ഇതിന് നാമകരണം നല്കിയിരിക്കുന്നത്. പലതരം സ്പീഷീസുകളെ സ്വാംപ്മാല്ലോസ് എന്നറിയപ്പെടുന്നു.
സങ്കരയിനം
Pavonia × gledhillii Cheek, 1989 (Pavonia makoyana × Pavonia multiflora)
അവലംബം
വർഗ്ഗം:മാൽവേസീ വർഗ്ഗം:സസ്യജനുസുകൾ
വീറ്റ് ഫീൽഡ് വിത്ത് ക്രോസ്
1890 ജൂലൈയിൽ പൂർത്തിയായ വിൻസന്റ് വാൻഗോഗിന്റെ ഒരു പെയിന്റിങ്ങാണ് വീറ്റ് ഫീൽഡ് വിത്ത് ക്രോസ്എന്ന ചിത്രം. അദ്ദേഹത്തിന്റെ അവസാനത്തെ ചിത്രമായി ഇത് കരുതപ്പെടുന്നു. എന്നിരുന്നാലും, കലാചരിത്രകാരന്മാരുടെ കൈയ്യിൽ ഈ വസ്തുത സ്ഥിതീകരിക്കാനുള്ള ഒരു രേഖയുമില്ല. അദ്ദേഹത്തിന്റെ ഏറ്റവും മികച്ച കൃതികളിൽ ഒന്നായി നിരവധി നിരൂപകർ ഇതിനെ ഉദ്ധരിച്ചിട്ടുണ്ട്. വാൻ ഗോഗ് തന്റെ സഹോദരനായ തിയോക്ക് അയച്ച കത്തുകളിൽ ഈ ചിത്രം ജൂലൈ 10 കാലയളവിൽ വരച്ചതാണെന്ന് മനസ്സിലാക്കാം. പക്ഷെ കൊയ്യാനിരിക്കുന്നതും, കതിരുകളാൽ നിറഞ്ഞതുമായ വയലിനെ കാണിക്കുന്ന ഈ ചിത്രം(F771) വാൻ ഗോഗിന്റെ അവസാനത്തെ ഏഴ് ചിത്രങ്ങൾക്ക് മുമ്പ് വരച്ച പെയിന്റിങ്ങുകളിൽ ഒന്നായിട്ടാണ്ണ് ഹൾസ്ക്കർ വിലയിരുത്തുന്നത്.
Further reading
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ജീൻ-യൂജിൻ റോബർട്ട്-ഹൗഡിൻ
ഒരു ഫ്രഞ്ച് മാന്ത്രികനായിരുന്നു ജീൻ-യൂജിൻ റോബർട്ട്-ഹൗഡിൻ (ജീവിതകാലം: ഡിസംബർ 7, 1805 - ജൂൺ 13, 1871). ആധുനിക ഇന്ദ്രജാലത്തിന്റെ പിതാവായി ഇദ്ദേഹത്തെ പരക്കെ കണക്കാക്കപ്പെടുന്നു.
ജീവിതരേഖ
റോബർട്ട്-ഹൗഡിൻ 1805 ഡിസംബർ 6-ന്‌ ഫ്രാൻസിലെ ബ്ലോയിസിൽ ജീൻ-യൂജിൻ റോബർട്ട് എന്ന പേരിൽ ജനിച്ചു. അദ്ദേഹത്തിന്റെ പിതാവായിരുന്ന പ്രോസ്പർ റോബർട്ട് ബ്ലോയിസിലെ ഒരു ഘടികാര നിർമ്മാതാവായിരുന്നു. മുൻകാലത്ത് മേരി-കാതറിൻ ഗ്വില്ലൺ എന്നറിയപ്പെട്ടിരുന്ന ജീൻ-യൂജിന്റെ മാതാവ് അദ്ദേഹം ബാലനായിരിക്കുമ്പോൾത്തന്നെ മരണമടഞ്ഞിരുന്നു. പതിനൊന്നാമത്തെ വയസ്സിൽ പ്രോസ്പർ തന്റെ പുത്രനെ ലോയറിൽ നിന്ന് ഏകദേശം മുപ്പത്തിയഞ്ച് മൈൽ ദൂരെയുള്ള ഓർലിയൻസ് സർവകലാശാലയുടെ കീഴിലുള്ള സ്കൂളിലേക്ക് വിദ്യാഭ്യാസത്തിനായി അയച്ചു. പതിനെട്ടാം വയസ്സിൽ ബിരുദധാരിയായ അദ്ദേഹം ബ്ലോയിസിലേക്ക് മടങ്ങിയെത്തി. ഒരു അഭിഭാഷകനാകണമെന്ന് പിതാവിൻറെ ആഗ്രഹത്തിന് വിരുദ്ധമായി റോബർട്ട്-ഹൗഡിൻ പിതാവിന്റെ കാലടികളെ പിന്തുടർന്ന് ഒരു ഘടികാര നിർമ്മാതാകുവാനാണ് ആഗ്രഹിച്ചത്.
ഘടികാരനിർമ്മാണ പരിശീലനം
അദ്ദേഹത്തിന്റെ രചനാപാടവം മികച്ചതായിരുന്നതിനാൽ ഒരു അറ്റോർണി ഓഫീസിലെ ഗുമസ്തനെന്ന നിലയിലുള്ള ജോലിയിൽ പ്രവേശിക്കുന്നതിനു സഹായകമായി. നിയമ പഠനം നടത്തുന്നതിനുപകരം അദ്ദേഹം മെക്കാനിക്കൽ സാമഗ്രികളുടെ അറ്റകുറ്റപ്പണികളിൽ മുഴുകിയിരുന്നു. തൊഴിലുടമ അദ്ദേഹത്തെ പിതാവിന്റെ അടുത്തേക്കുതന്നെ തിരിച്ചയച്ചു. ഒരു അഭിഭാഷകനേക്കാൾ ഘടികാരനിർമ്മാതാവെന്ന തൊഴിലാണ് തനിക്കു കൂടുതൽ അനുയോജ്യമെന്ന് അദ്ദേഹം തിരിച്ചറിഞ്ഞു. എന്നാൽ ഇതിനകം അദ്ദേഹത്തിൻറെ പിതാവ് ജോലിയിൽ നിന്ന് വിരമിക്കുകയും ജീൻ-യൂജിൻ ഒരു ബന്ധുവിന്റെ ഘടിക്കാരക്കടയിൽ തൊഴിൽപരിശീലനത്തിനായി ചേരുകയും ചെയ്തു. കുറച്ചുകാലം ജീൻ-യൂജിൻ ഒരു ഘടികാരനിർമ്മാതാവിന്റെ ജോലി ചെയ്തു.
ആ സമയംമുതൽ മാന്ത്രിക കലയിൽ അദ്ദേഹം അതിയായ താല്പര്യം പ്രകടിപ്പിച്ചു. ലഭിച്ച പുസ്തകങ്ങളിൽ രഹസ്യങ്ങൾ എങ്ങനെ ചെയ്തുവെന്ന് മാത്രം വെളിപ്പെടുത്തുകയും വിശദമായി വിവരിക്കാതിരിക്കുകയും ചെയ്തതിൽ അദ്ദേഹം അസ്വസ്ഥനായിരുന്നു. വിശദീകരണങ്ങളുടെ അഭാവം കാരണമായി അക്കാലത്ത് ലഭ്യമായ പുസ്തകങ്ങളിൽ നിന്ന് ഈ കല പഠിക്കുന്നത് വളരെ ബുദ്ധിമുട്ടാണെന്ന് അദ്ദേഹം കണ്ടെത്തിയ അതിനാൽ ഇത്തരം പുസ്തകങ്ങൾ ഈ കലയോടുള്ള തൻറെ താത്പര്യം കെടുത്തുന്നതായിരുന്നു എന്നു തിരിച്ചറിഞ്ഞു. പിന്നീട് ഒരു പ്രാദേശിക കലാഭിരുചിയുള്ള മാന്ത്രികനിൽ നിന്ന് അദ്ദേഹം മാന്ത്രികപാഠങ്ങൾ ഉൾക്കൊള്ളാൻ ആരംഭിച്ചു. മേളകളിലും വിരുന്നുകളിലും മാജിക് കാണിച്ചു കാണികളെ വിനോദിപ്പിച്ചിരുന്ന ബ്ലോയിസിൽനിന്നുള്ള മയൂസ് എന്ന പാദരോഗവിദഗ്ദ്ധനിൽനിന്ന് ജാലവിദ്യയുടെ ഒരു പരമ്പരതന്നെ 10 ഫ്രാങ്കു കൊടുത്തു പഠിക്കുവാൻ അദ്ദേഹത്തിന് അവസരം ലഭിച്ചു. കയ്യടക്കത്തിൽ അതീവനിപുണനായിരുന്ന അയാൾ ജീൻ-യൂജിനെ കൈകളുടേയും കണ്ണുകളുടേയും ഏകോപനത്തിലൂടെ ചെപ്പടിവിദ്യ എങ്ങനെ കൂടുതൽ ഫലപ്രദമായി നടപ്പിലാക്കാമെന്നു പഠിപ്പിച്ചു.
മരണം
അൾജീരിയയിലെ തന്റെ ദൗത്യം പൂർത്തിയായതിനു ശേഷം റോബർട്ട്-ഹൗഡിൻ മാർസെയിലെയിലെ ഗ്രാന്റ് തീയേറ്ററിൽ അദ്ദേഹത്തിന്റെ അവസാനത്തെ പൊതു പ്രകടനത്തിന് സന്നദ്ധനാകുകയും തുടർന്ന് സ്വദേശമായ ബ്ലയിസിനടുത്തുള്ള സെയിന്റ് ഗെർവായിസിലുള്ള തന്റെ ഭവനത്തിലേയ്ക്കു മടങ്ങിപ്പോകുകയും Confidences d'un Prestidigitateur എന്ന പേരിൽ തന്റെ ഓർമ്മക്കുറിപ്പുകൾ എഴുതുകയും ചെയ്തു. മാജിക് എന്ന കലയേക്കുറിച്ച് മറ്റു നിരവധി ഗ്രന്ഥങ്ങളും അദ്ദേഹം രചിച്ചിട്ടുണ്ട്. ഫ്രാങ്കോ പ്രഷ്യൻ യുദ്ധത്തിന്റെ ആഗമനംകാലംവരെയുള്ള പതിനഞ്ചു വർഷക്കാലം അദ്ദേഹം വിരമിക്കലിനുശേഷമുള്ള ജീവിതം സന്തോഷത്തോടെ കഴിച്ചുകൂട്ടി. അദ്ദേഹത്തിന്റെ പുത്രനായിരുന്ന യൂജീൻ ഒരു സൌവെ സൈന്യവ്യൂഹത്തിലെ ക്യാപ്റ്റനായിരുന്നു. 1870 ഓഗസ്റ്റ് 6 ന് പുത്രൻ യുദ്ധരംഗത്തു മാരകമായി പരിക്കേറ്റ വർത്തമാനം അദ്ദേഹത്തിനു ലഭിച്ചു. അതേസമയം, ഹെസ്സിയൻ സൈന്യം പാരീസ് പിടിക്കുകയും റോബർട്ട്-ഹൗഡിൻ തന്റെ കുടുംബത്തെ ഭൂസ്വത്തിനു സമീപത്തുള്ള ഒരു ഗുഹയിൽ ഒളിപ്പിക്കുകയും ചെയ്തു. റോബർട്ട്-ഹൗഡിന്റെ അഭിപ്രായത്തിൽ ഹെസ്സിയൻ പട്ടാളക്കാർ പടയാളികൾ വളരെ മോശം സ്വഭാവമുള്ളവരും പോളിഷ് പട്ടാളക്കാർ വളരെയധികം ദയയുള്ളവരായിരുന്നു. നാല് ദിവസത്തിന് ശേഷം, റോബർട്ട്-ഹൗഡിൻ യുദ്ധരംഗത്തേറ്റ മുറിവുകളാൽ തന്റെ പുത്രൻ മരിച്ചുവെന്ന് കണ്ടെത്തി. അതിൽ നിന്നുള്ള സമ്മർദ്ദവും യുദ്ധവും അദ്ദേഹത്തിന്റെ ആരോഗ്യം മോശമായിത്തീരുന്നതിനു കാരണമാകുകയും ന്യുമോണിയ ബാധിക്കുകയും ചെയ്തു. 1871 ജൂൺ 13 ന് അറുപത്തഞ്ചാമത്തെ വയസ്സിൽ അദ്ദേഹം അസുഖ ബാധിതനായി മരണമടഞ്ഞു.
അവലംബം
വർഗ്ഗം:1805-ൽ ജനിച്ചവർ വർഗ്ഗം:1871-ൽ മരിച്ചവർ വർഗ്ഗം:ജാലവിദ്യക്കാർ വർഗ്ഗം:ഫ്രഞ്ച് ജാലവിദ്യക്കാർ
ബോബി ഫാരൽ
1970കളിലും 1980കളിലും ലോകമെമ്പാടുമുള്ള സംഗീത പ്രേമികളെ ആവേശം കൊള്ളിച്ച യൂറോപ്യൻ സംഗീത വൃന്ദമായിരുന്ന ബോണി എമ്മിലെ ഏക പുരുഷ അംഗമായിരുന്നു ഡച്ച് നർത്തകനായ ബോബി അൽഫോൺസോ ഫാരൽ എന്ന ബോബി ഫാരൽ (ജ:  1949 ഒക്ടോബർ 6– മ: 2010 ഡിസം:30). ബോബി ഫാരൽ ലെസ്സർ ആന്റിലസ്സിലെ അരുബ ദ്വീപിലാണ് ജനിച്ചത്. 15 വയസ്സുവരെ അവിടെക്കഴിഞ്ഞ ബോബി സ്കൂൾ പഠനത്തിനു ശേഷം 2 വർഷത്തോളം ഒരു കപ്പൽ ജോലിക്കാരനായും ജോലി നോക്കി.തുടർന്ന് നോർവേയിലേയ്ക്കും  നെതർലന്റ്സിലേയ്ക്കും  പ്രവർത്തനരംഗം മാറ്റി. നെതർലന്റ്സിൽ ഒരു നൃത്തശാലയിൽ ജോലി നോക്കുകയും പിന്നീട് ജർമ്മനിയിൽ മികച്ചഅവസരങ്ങൾക്കു വേണ്ടി ശ്രമിയ്ക്കുകയുണ്ടായി.
ജർമ്മനിയിൽ വച്ചാണ് കലാപരിപാടികളുടെ നിർമ്മാതാവായ ഫ്രാങ്ക് ഫാരിയൻ ബോബിയെ ബോണി എം എന്ന സംഗീത സംഘത്തിനു വേണ്ടി കണ്ടെത്തുന്നത്.ലിസ് മിച്ചൽ, മർസിയ ബാരറ്റ്, മെയ്സി വില്യംസ്, ബോബി ഫാരൽ എന്നിവരായിരുന്നു സംഘത്തിലെ മറ്റംഗങ്ങൾ. 2005 ൽ റോജർ സാഞ്ചസിന്റെ "ടേൺ ഓൺ മ്യൂസിക്" എന്ന  വീഡിയോചിത്രത്തിലും  ബോബി പ്രകടനം  കാഴ്ചവച്ചിട്ടുണ്ട്.
സംഭാവനകൾ
Singles
അവലംബം
വർഗ്ഗം:സംഗീത സംഘങ്ങൾ വർഗ്ഗം:പോപ്പ് ഗായകർ വർഗ്ഗം:1949-ൽ ജനിച്ചവർ
അക്ഷരങ്ങൾ (ചലച്ചിത്രം)
കഥ
പ്രശസ്ത എഴുത്തുകാരൻ ജയദേവൻ (മമ്മൂട്ടി) ഭാരതി എന്ന സ്ത്രീയെ വിവാഹം കഴിക്കുന്നു. വിവാഹശേഷം അയാൾ ഗീത (സീമ) എന്ന സ്ത്രീയുമായി പ്രണയത്തിലാകുന്നു. ജയദേവൻ പിന്നീട് രോഗബാധിതനാകുന്നു. ജയദേവന്റെ മരണം വരെയും ഗീത അയാളെ ശൂശ്രൂഷിക്കുന്നു.
ഗാനങ്ങൾ
ശ്യാം സംഗീതസംവിധാനം നിർവ്വഹിച്ച ഗാനങ്ങളാണ് ചിത്രത്തിലുള്ളത്.
പുറംകണ്ണികൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:മമ്മുട്ടി-സീമ ജോഡി വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
രാഹുൽ കെ. പി.
രാഹുൽ കനോലി പ്രവീൺ (മാർച്ച് 2000 ജനനം 16) അഥവാ രാഹുൽ കെ.പി. ഒരു ഇന്ത്യൻ പ്രൊഫഷണൽ ഫുട്ബോളർആണ്. ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് എഫ്സി ക്കുവേണ്ടി വിങ്ങർ, മുന്നേറ്റക്കാരൻ എന്നീ നിലകളിൽ കളിക്കുന്നു. . ഹൈദരാബാദ് എഫ്‌സിക്കെതിരെ 2019 നവംബർ 2 ന് ഐ‌എസ്‌എല്ലിനായി അദ്ദേഹം ആദ്യ ഗോൾ നേടി. വിവിധ യുവതലങ്ങളിൽ ഇന്ത്യയെ പ്രതിനിധീകരിച്ച അദ്ദേഹം 2017 ഫിഫ അണ്ടർ 17 ലോകകപ്പിൽ കളിച്ചിട്ടുണ്ട്.
കരിയർ
ഒരു മാസത്തിനുശേഷം, ഡിസംബർ 26 ന്, ഷില്ലോംഗ് ലജോങിനെതിരെ രാഹുൽ തന്റെ ആദ്യ പ്രൊഫഷണൽ ഗോൾ നേടി. അദ്ദേഹത്തിന്റെ 91-ാം മിനിറ്റിലെ ഗോൾ 3-0 ന് ജയിച്ച അമ്പടയാളികളുടെ അവസാന ഗോളായിരുന്നു. ഡിസംബർ 29 ന് മോഹൻ ബഗാനെതിരായ അടുത്ത മത്സരത്തിൽ ക്ലബ്ബിനായി അദ്ദേഹം വീണ്ടും ഗോൾ നേടി. ഇന്ത്യൻ ആരോസ് മത്സരം 1–1ന് സമനിലയിലാക്കിയപ്പോൾ ഇത്തവണ 33-ാം മിനിറ്റിൽ നേടിയ സമനിലയായിരുന്നു. യോഗ്യതാ റൗണ്ടിൽ മുംബൈ സിറ്റി എഫ്‌സിക്കെതിരെ ഗോൾ നേടി ഇന്ത്യൻ സൂപ്പർ കപ്പ് 2018 ൽ സ്‌കോർ ചെയ്ത ആദ്യ ഇന്ത്യൻ കളിക്കാരനായി.
2019 മാർച്ച് 19 ന് ഇന്ത്യൻ സൂപ്പർ ലീഗ് ഫ്രാഞ്ചൈസി ക്ലബായ കേരള ബ്ലാസ്റ്റേഴ്സിനായി അദ്ദേഹം ഒപ്പിട്ടു. 2019 ഒക്ടോബർ 24 ന് 54 ആം മിനുട്ടിൽ ബെഞ്ചിൽ നിന്ന് ഇറങ്ങിയ അദ്ദേഹം മുംബൈ സിറ്റി എഫ്‌സിയോട് 1-0ന് കേരളം പരാജയപ്പെട്ടു.
അന്താരാഷ്ട്ര ജീവിതം
2017 ഫിഫ അണ്ടർ 17 ലോകകപ്പിൽ പങ്കെടുത്ത ഇന്ത്യ അണ്ടർ 17 ടീമിനെ രാഹുൽ പ്രതിനിധീകരിച്ചു. ഒരു ഗോൾ നേടിയ ഏക കളിക്കാരൻ പിന്നീട് രാഹുൽ 20 വയസ്സിന് താഴെയുള്ള ഇന്ത്യയിലേക്ക് സ്ഥാനക്കയറ്റം നേടി.
പരാമർശങ്ങൾ
വർഗ്ഗം:ഫുട്ബോൾ ഗോൾകീപ്പർമാർ വർഗ്ഗം:ഇന്ത്യയിലെ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2000-ൽ ജനിച്ചവർ വർഗ്ഗം:All articles with unsourced statements വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ
സൊളാനം
സൊളാനേസീ സസ്യകുടുംബത്തിലെ അതിപ്രധാനമായ ഒരു ജനുസാണ് സൊളാനം (Solanum). ഈ ജനുസ്സിൽ ലോകത്തിലെ ഏറ്റവും പ്രധാന ഭഷ്യവസ്തുക്കളിൽ‌പ്പെടുന്ന തക്കാളി, ഉരുളക്കിഴങ്ങ്, വഴുതന എന്നിവ ഈ ജനുസ്സിലെ അംഗങ്ങളാണ്. ഈ ജനുസ്സിൽ പലതും വിഷമയമുള്ളതാണ്. ധാരാളം ഔഷധഗുണമുള്ള ചെടികളും സൊളാനം ജനുസ്സിലുണ്ട്. നൈറ്റ്ഷേഡ്സ്, ഹോഴ്സ് നെറ്റിൽസ് എന്നിവയും ഇതിൽ കാണപ്പെടുന്നു. കൂടാതെ ഈ സ്പീഷീസിലെ ധാരാളം സസ്യങ്ങൾ അലങ്കാര പൂക്കൾക്കുവേണ്ടിയും പഴങ്ങൾക്കുവേണ്ടിയും കൃഷിചെയ്തുവരുന്നു.
ഇസബെല്ല കോർട്ടീസ്
യൂറോപ്പിലെ നവോത്ഥാനകാലത്തിലെ ഒരു ഇറ്റാലിയൻ ആൽകെമിസ്റ്റും എഴുത്തുകാരിയുമായിരുന്നു  ഇസബെല്ല കോർട്ടീസ് (സജീവയായിരുന്നത്. 1561). അവരുടെ ജീവിതത്തെക്കുറിച്ചും കൃതിയെക്കുറിച്ചും അറിയാവുന്ന ഒരേയൊരു കാര്യം അവരെഴുതിയ ലേഡി ഇസബെല്ലാ കോർട്ടീസിന്റെ രഹസ്യങ്ങൾ (The Secrets of Lady Isabella Cortese) എന്ന പുസ്തകം മാത്രമാണ്.
വിദ്യാഭ്യാസം
അംഗീകൃത ആൽകെമിസ്റ്റുകളായ ജാബീർ, റെയ്മൺ ല്ല്യുൾ, വില്ലനോവയിലെ ആർനോൾഡ് എന്നിവരുടെ രചനകൾ പഠിച്ചിരുന്നതായി അവകാശപ്പെട്ടിരുന്നു. എന്നാൽ ഇവരുടെയെല്ലാം രചനകൾ "ജല്പനങ്ങൾ, കെട്ടുകഥകൾ, ഭ്രാന്തമായ ഔഷധച്ചാർത്തുകൾ എന്നിവയാകയാൽ സമയവും സമ്പത്തും നഷ്ടപ്പെടുത്തും" എന്നു പറഞ്ഞുകൊണ്ട് വൻതോതിൽ തള്ളിക്കളഞ്ഞിരുന്നു. ഇവ പഠിച്ചതിനെത്തുടർന്ന് "അകാലമരണത്തിലേക്കുള്ള ഏറിയ സാധ്യത"യല്ലാതെ മറ്റൊന്നും നേടിയില്ലെന്ന് അവർ വിശ്വസിച്ചിരുന്നു.
ലേഡി ഇസബെല്ലാ കോർട്ടീസിന്റെ രഹസ്യങ്ങൾ
1561ൽ, വിപുലമായി വായനക്കാർക്കിടയിൽ അൽക്കെമിയെ പരിചയപ്പെടുത്തിക്കൊണ്ട് ലേഡി ഇസബെല്ലാ കോർട്ടീസിന്റെ രഹസ്യങ്ങൾ (I secreti della signora Isabella Cortese) എന്ന അവരുടെ കൃതി അച്ചടിരൂപത്തിൽ വെനീസിൽ പ്രസിദ്ധീകരിക്കപ്പെട്ടു. വൈദ്യവും സൗന്ദര്യവർദ്ധകവുമായ ചികിത്സകൾ, ഗൃഹഭരണത്തിനുള്ള ഉപദേശങ്ങൾ, ലോഹത്തെ സ്വർണ്ണമാക്കുന്നതിനുള്ള സംവാങ്ങൾ, എന്നിവയെല്ലാമാണ് അതിലുണ്ടായിരുന്നത്. ടൂത്ത്പേസ്റ്റ്, പശ, പോളിഷ്, സൗന്ദര്യവർദ്ധകവസ്തുക്കൾ തുടങ്ങിയവ നിർമ്മിക്കുവാനുള്ള നിർദ്ദേശങ്ങൾ തുടങ്ങി ധാരാളം വിവരങ്ങൾ അതിൽ അടങ്ങിയിരുന്നു. ഇതിലുള്ള നിർദ്ദേശങ്ങൾ കർക്കശമായി പാലിച്ചാൽ, ഇതിലെ എല്ലാ രഹസ്യങ്ങളും വായനക്കാർക്ക് അറിയുവാൻ കഴിയും എന്നും ഈ പുസ്തകം അവകാശപ്പെടുന്നു.
സ്വീകരണം
അതിന്റെ കാലഘട്ടത്തിൽ, ലേഡി ഇസബെല്ലാ കോർട്ടീസിന്റെ രഹസ്യങ്ങൾ എന്ന കൃതി അതീവ ജനസമ്മതിയുള്ളതായിരുന്നു. ജർമ്മൻ തർജ്ജമയിലുള്ള രണ്ട് പതിപ്പുകൾ ഉൾപ്പെടെ, 1561നും 1677നും ഇടയിൽ പതിനൊന്നോളം പതിപ്പുകൾ പ്രസിദ്ധീകരിക്കപ്പെട്ടു. ഈ വിജയത്തിന്റെ ഒരു ഭാഗം, വായനക്കാർ ഇതിലെ രഹസ്യങ്ങൾ രഹസ്യങ്ങളായിത്തന്നെ സൂക്ഷിക്കുവാനുള്ള അവരുടെ നിർബന്ധത്തിന് ഹേതുവാക്കാം. വായനക്കാരുടെ ആൽകെമി-പരീക്ഷണശാലയിൽ നിന്നും ജനങ്ങളെ അകറ്റിനിർത്തുവാനും, ഒരിക്കൽ തന്റെ പുസ്തകത്തിലെ രഹസ്യങ്ങളെല്ലാം മനസ്സിലാക്കിക്കഴിഞ്ഞാൽ അവ കത്തിച്ചുകളയുവാനും അവർ വായനക്കാരോട് അഭ്യർഥിച്ചിരുന്നു.
അവലംബങ്ങൾ
വർഗ്ഗം: സ്ത്രീ ശാസ്ത്രജ്ഞർ വർഗ്ഗം: സ്ത്രീ ആൽകെമിസ്റ്റുകൾ
എലിസബത്ത് ക്രിസ്റ്റീന വോൺ ലിന്നെ
എലിസബത്ത് ക്രിസ്റ്റീന വോൺ ലിന്നെ (ജീവിതകാലം:1743–1782) ഒരു സ്വീഡിഷ് സസ്യശാസ്ത്രജ്ഞയായിരുന്നു. കാൾ വോൺ ലിന്നെയുടെയും സാറ എലിസബത്ത് മോറിയയുടെയും മകളായി 1743 ൽ ജനിച്ചു. ഔപചാരികവിദ്യാഭ്യാസം ലഭിച്ചിരുന്നില്ലെങ്കിലും സ്വീഡനിലെ ആദ്യ വനിതാ സസ്യശാസ്ത്രജ്ഞയായി അവർ കണക്കാക്കപ്പെടുന്നു.
അവലംബം
വർഗ്ഗം:സ്വീഡിഷ് സസ്യശാസ്ത്രജ്ഞർ
ഹൊവ്വാങ് ഫുക് പഗോഡ
വിയറ്റ്നാമിലെ നോർത്ത് സെൻട്രൽ കോസ്റ്റ്പ്രദേശത്ത് സ്ഥിതിചെയ്യുന്ന ഒരു പഗോഡ യാണ് ഹൊവ്വാങ് ഫുക് പഗോഡ. 700ലധികം വർഷത്തെ ചരിത്രമുണ്ട് ഈ നിർമ്മിതിക്ക്.നിരവധി തവണ ഈ ക്ഷേത്ര സമുച്ചയം പുനർനിർമ്മിക്കപ്പെട്ടിട്ടുണ്ട്. 1985-ൽ വിയറ്റ്നാമിൽ ഉണ്ടായ ഒരു കൊടുങ്കാറ്റിനെ തുടർന്ന് ഈ ക്ഷേത്രത്തിന് വളരെയധികം നാശനഷ്ടങ്ങൾ ഉണ്ടായിരുന്നു.
അവലംബം
വർഗ്ഗം: വിയറ്റ്നാമിൽ ദേവാലയം വർഗ്ഗം:വിയറ്റ്നാമിലെ ആരാധനാലയങ്ങൾ വർഗ്ഗം:വിയറ്റ്നാമിലെ ബുദ്ധക്ഷേത്രങ്ങൾ വർഗ്ഗം:പഗോഡകൾ
മോഹിത് റെയ്ന
ഇന്ത്യയിലെ ടെലിവിഷൻ അഭിനേതാവും ബോളിവുഡ് നടനുമാണ് മോഹിത് റെയ്ന.
പാങ്ങിൽ അഹ്മദ് കുട്ടി മുസ്‍ലിയാർ
ഇരുപതാം നൂറ്റാണ്ടിൽ മലബാറിൽ ജീവിച്ചിരുന്ന പ്രശസ്ത ഇസ്ലാമിക മതപണ്ഡിതനായിരുന്നു പാങ്ങിൽ അഹ്‌മദ്‌ കുട്ടി മുസ്‍ലിയാർ. സൂഫി, സ്വാതന്ത്ര്യ സമര സേനാനി, നിസ്സഹകരണ പ്രസ്ഥാന മുന്നേറ്റകൻ, ഖിലാഫത്ത് സഭ നേതാവ്, പ്രഭാഷകൻ, ഗ്രന്ഥകാരൻ, മുഫ്തി, കവി  എന്നീ നിലകളിൽ ശോഭിച്ച ഇദ്ദേഹം പാരമ്പര്യ കേരള മുസ്ലിം മത സംഘടനയായ സമസ്ത കേരള ജംഇയ്യത്തുൽ ഉലമയുടെ ശിൽപ്പി എന്ന നിലയിൽ ചരിത്രത്തിൽ ഇടം പിടിച്ച വ്യക്തിത്വമാണ്.
ജീവരേഖ
ഏറനാട്ടിലെ പാങ്ങിൽ പുത്തൻ പീടിയേക്കൽ നൂറുദ്ദീൻ, വാകോട്ടിൽ പോക്കുഹാജിയുടെ മകൾ തിത്തു എന്നവരുടെ മകനായി ഹിജ്റ 1305 ലാണ്  ആറംകോട് അഹമ്മദ് ബിൻ നൂറുദ്ദീൻ എന്ന എ.പി അഹമ്മദ്  ജനിക്കുന്നത്. പണ്ഡിതരായ മാതാപിതാക്കളുടെ കീഴിൽ ഏഴാം വയസ്സിൽ തന്നെ ഖുർആൻ,  പ്രവാചകചര്യ എന്നിവയിലുള്ള പഠനം പൂർത്തിയാക്കി. പ്രാഥമികവിദ്യാഭ്യാസം പാങ്ങിൽ ദർസിൽ, തുടർന്ന്  അശൈഖ് അലിയ്യുത്തൂരി, കരിമ്പനക്കൽ അഹ്മദ് മുസ്ലിയാർ, കാപ്പാട് മുഹമ്മദ് മുസ്ലിയാർ, തുടങ്ങിയ പണ്ഡിതരുടെ കീഴിൽ കർമ്മ ശാസ്ത്രം, നിദാന ശാസ്ത്രം, തഫ്സീർ, അറബി സാഹിത്യം, അറബി വ്യാകരണം, അറബി കാവ്യശാസ്ത്രം, തർക്ക ശാസ്ത്രം, ഗോള ശാസ്ത്രം, തസ്സവുഫ് തുടങ്ങിയ വിഷയങ്ങളിൽ അവഗാഹം നേടി. പൊന്നാനി ദർസിലെ ഉപരി പഠനത്തെ തുടർന്ന് പൊന്നാനി വിളക്കത്തിരിക്കൽലിലൂടെ  മുസ്ലിയാർ ബിരുദംനേടി. തുടർന്ന് അബ്ദുൽ വഹാബ് ഹസ്രത്ത്, അബ്ദുൽ ഖാദിർ ശാഹ് ബാദിശാ, മൗലാന മുഹമ്മദ് സൈനിൽ എന്നിവരുടെ കീഴിൽ വെല്ലൂർ ബാഖിയാത്തിൽ ബിരുദാനന്തര പഠനം. ബിരുദാനന്തരബിരുദത്തിനു ശേഷം വെല്ലുർ ലത്വീഫിയ്യയിൽ ഫാരിസ് ഖാൻ, ശൈഖ് അബ്ദു റഹീം ഹസ്രത്ത് എന്നീ ഗുരുക്കന്മാരുടെ കീഴിൽ  പ്രശസ്ത കർമ്മശാസ്ത്ര  മതഗ്രന്ഥങ്ങളിൽ ഗവേഷണം. ശേഷം നാട്ടിലേക്ക് മടക്കം. കമ്മുണ്ണി മുസ്‌ലിയാർഅടക്കമുള്ളവരുടെ കീഴിൽ തസ്സവുഫ് പരിശീലനത്തോടൊപ്പം സ്വദേശമായ പാങ്ങിൽ ജുമുഅ പള്ളി ദർസ് അധ്യാപക ചുമതലയും നിർവഹിച്ചു.